open-index/open-wikipedia-markdown huggingface dataset:
വെസ്റ്റ് സാക്രമെൻറോ

**വെസ്റ്റ് സാക്രമെൻറോ** (വെസ്റ്റ് സാക് എന്നും അറിയപ്പെടുന്നു) അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിൽ യോലോ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. സക്രാമെന്റോ നഗരവുമായി തുടർച്ചയായി ബന്ധപ്പെട്ടാണു സ്ഥിതിചെയ്യുന്നതെങ്കിലും ഈ രണ്ടു നഗരങ്ങളേയും തമ്മിൽ സാക്രമെന്റോ നദി വേർതിരിക്കുന്നു. ഈ നദി സാക്രമെന്റോ, യോലോ കൌണ്ടികളേയും തമ്മിൽ വേർതിരിക്കുന്നു. ഇത് അതിവേഗം വികസനത്തിലേയ്ക്കു കുതിച്ചുകൊണ്ടിരിക്കുന്ന ഒരു സമൂഹമാണ്. 2000 ലെ സെൻസസ് പ്രകാരം 31,615 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 48,744 ആയി വർദ്ധിച്ചിരുന്നു. ഗോൾഡ് റഷ് യുഗം മുതൽ ഈ മേഖലയിലെ ഒരു പരമ്പരാഗത വ്യവസായ കേന്ദ്രമായ വെസ്റ്റ് സക്രാമെന്റോ, വൈവിധ്യമാർന്ന സമ്പദ്വ്യവസ്ഥയുടെ ആസ്ഥാനവും മേഖലയിലെ ഏറ്റവും മികച്ച നാല് തൊഴിൽ കേന്ദ്രങ്ങളിലൊന്നുമാണ്.

‘യുണൈറ്റഡ് സ്റ്റേറ്റ്സ് കോൺഫറൻസ് ഓഫ് മേയേർസ്’ വെസ്റ്റ് സാക്രമെന്റോ നഗരത്തെ 2014 ൽ 100,000-ൽപ്പരം ജനസംഖ്യയുള്ള നഗരങ്ങളുടെ വിഭാഗത്തിൽനിന്ന് അമേരിക്കയിലെ ഏറ്റവും നന്നായി ജീവിക്കാൻ പറ്റിയ നഗരമായി നാമനിർദ്ദേശം ചെയ്തിരുന്നു. 2014-ൽ 100,000-ൽപ്പരം ജനസംഖ്യയുള്ള നഗരങ്ങളുടെ വിഭാഗത്തിൽ വെസ്റ്റ് സക്രാമെന്റോ എന്ന പേരിൽ അറിയപ്പെട്ടു. ഏകദേശം 1,796,857 ജനസംഖ്യയുള്ള (2000) സാക്രമെന്റോ-ആർഡൻ ആർക്കേഡ്-റോസ്‌വില്ലെ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ് സാക്രമെന്റോ (ജൂലൈ 1, 2016 ലെ കണക്കനുസരിച്ച് ജനസംഖ്യ 2,296,418 ആയിരുന്നു). കൃഷി, ഗതാഗതം എന്നിവ ഈ മേഖലയിലെ പ്രധാന വ്യവസായങ്ങളാണ്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വീഡ്

**വീഡ്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിസ്കിയൂ കൌണ്ടിയിലുൾപ്പെട്ട ഒരു നഗരമാണ്. 2000 ലെ സെൻസസ് പ്രകാരം 2,979 ആയിരുന്ന  ഈ നഗരത്തിലെ ജനസംഖ്യ 2010 ലെ സെൻസസിൽ 2,967 ആയി കുറഞ്ഞിരുന്നു. എഡ്ജ്‍വുഡ്, കാരിക്ക്, ലേക്ക് ശാസ്തിന തുടങ്ങി വീഡ് നഗരത്തിനു സമീപസ്ഥമായും വീഡ് പ്രോപ്പറിനു പുറത്തായും നിരവധി ഏകീകരിക്കപ്പെടാത്ത സമൂഹങ്ങൾ നിലനിൽക്കുന്നുണ്ട്. ഈ ഏകീകരിക്കപ്പെടാത്ത സമൂഹങ്ങൾ സാധാരണയായി വീഡ് നഗരത്തിന്റെ തപാൽ വിലാസമോ  അല്ലെങ്കിൽ അതിന്റെ തപാൽ കോഡോ ഉപയോഗിക്കുന്നു. ഈ പ്രദേശത്തെ ജനസംഖ്യ 2007 ലെ കണക്കുകൾ പ്രകാരം 6,318 ആയിരുന്നു. വടക്കൻ കാലിഫോർണിയയിലെ ഒരു പ്രധാന സ്ഥല അടയാളവും കാസ്കേഡ് റേഞ്ചിലെ രണ്ടാമത്തെ വലിയ അഗ്നിപർവ്വതവുമായ ശാസ്താ പർവ്വതത്തിന് ഏകദേശം 10 മൈൽ (16 കിലോമീറ്റർ) ദൂരത്തിൽ പടിഞ്ഞാറ്-വടക്കുപടിഞ്ഞാറായാണ് ഈ നഗരം സ്ഥിതിചെയ്യുന്നത്. വീഡ് നഗരത്തിന്റെ മുദ്രാവാക്യം “വീഡ് നിങ്ങളെ സ്വാഗതം ചെയ്യാൻ ഇഷ്ടപ്പെടുന്നു” എന്നാണ്. അസാധാരണമായ സ്ഥലനാമങ്ങളുടെ പട്ടികയിൽ ഈ നഗരം പലപ്പോഴും ശ്രദ്ധിക്കപ്പെടാറുണ്ട്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വാട്ട്സൺവില്ലെ

**വാട്ട്സൺവില്ലെ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാന്താ ക്രൂസ് കൌണ്ടിയിൽ സ്ഥിതിചെയ്യുന്ന ഒരു നഗരമാണ്. 2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 51,199 ആയിരുന്നു. കാലിഫോർണിയയുടെ മദ്ധ്യ തീരത്തു സ്ഥിതിചെയ്യുന്ന ഈ നഗരത്തിന്റെ സമ്പദ് വ്യവസ്ഥ മുഖ്യമായും കാർഷിക വ്യവസായത്തിൽ കേന്ദ്രീകരിച്ചിരിക്കുന്നു. സ്ട്രോബറി, ആപ്പിൾ, പച്ചടിച്ചീര, മറ്റു പച്ചക്കറികൾ എന്നിവ വിളയുന്നതിനു പ്രസിദ്ധമാണ് ഈ നഗരം. വ്യത്യസ്ത വംശീയ പശ്ചാത്തലത്തിലുള്ള ജനങ്ങളുടെ വാസസ്ഥാനമാണിത്. ഒരു വലിയ കൂട്ടം ഹിസ്പാനിക് വംശജർ, ഒരു കൂട്ടം ക്രൊയേഷ്യക്കാർ, പോർച്ചുഗീസുകാർ, ഫിലിപ്പിനോകൾ, കൊക്കേഷ്യക്കാർ, സിഖുകാർ, ജപ്പാൻകാർ എന്നിങ്ങനെ വിവിധ വംശങ്ങളിലുള്ളവർ ഇവിടെ ജോലി ചെയ്യുകയും ജീവിക്കുകയും ചെയ്യുന്നു. 

വാട്സൺവില്ലെ നിലനിൽക്കുന്ന പജാരോ താഴ്‍വരയിൽ സാധാരണയായി വർഷം മുഴുവൻ 60 മുതൽ 70 വരെ ഡിഗ്രി ഫാരൻഹീറ്റ് മാത്രമുള്ള സുഖകരമായ ഒരു കാലാവസ്ഥയാണുള്ളത്. ചൂടുള്ള വേനൽക്കാലത്ത് അയൽപക്കത്തെ ഉൾനാടൻ സമൂഹങ്ങൾക്ക് വാട്സൺവില്ലെ ആകർഷകവും സുഖകരവുമായ തീരദേശ പരിസ്ഥിതി നൽകുന്നു. പജാരോ വാലി യൂനിഫൈഡ് സ്കൂൾ ഡിസ്ട്രിക്, കിന്റർഗാർട്ടൻ മുതൽ  ഗ്രേഡ് 12 വരെ ഏകദേശം 18,000 വിദ്യാർത്ഥികളെ പ്രവേശിപ്പിക്കുന്നുണ്ട്. നോത്രെ ഡാം സ്കൂൾ, മോണ്ടെ വിസ്ത ക്രിസ്തിയൻ, സലേഷ്യൻ സിസ്റ്റേഴ്സ്, സെൻറ്. ഫ്രാൻസിസ് തുടങ്ങിയ നിരവധി സ്വകാര്യ  മതപരമായ സ്കൂളുകൾ വാട്സൺവില്ലെയിൽ സ്ഥിതിചെയ്യുന്നു. ഇതുകൂടാതെ  നിരവധി ചാർട്ടർ സ്കൂളുകളും  പ്രീകിന്റർഗാർട്ടൻ മുതൽ 12-ഗ്രഡ് ഗ്രേഡ് വരെയുള്ളതും മതരഹിതവുമായ മൗണ്ട് മഡോണ സ്കൂൾ പോലെയുള്ള ധാരാളം ചാർട്ടർ സ്കൂളുകളും ഇവിടെ സ്ഥിതിചെയ്യുന്നു. ഈ സ്കൂളുകൾ പ്രാദേശിക കുടുംബങ്ങൾക്ക് വിപുലമായ വിദ്യാഭ്യാസ സൌകര്യങ്ങൾ ഒരുക്കുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വാട്ടർഫോർഡ്

**വാട്ടർഫോർഡ്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സ്റ്റാനിസ്ലൌസ് കൌണ്ടിയിലുൾപ്പെട്ടതും ഈ കൌണ്ടിയിലെ എട്ടാമത്തെ വലിയ നഗരവുമാണ്. 2010 ലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 8,456 ആയിരുന്നു. മോഡെസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയുടെ ഭാഗമാണ് ഈ നഗരം.

## '''ഭൂമിശാസ്ത്രം'''
വാട്ടർഫോർഡ് നിലനിൽക്കുന്ന അക്ഷാംശ രേഖാംശങ്ങൾ 37°38′42″N 120°46′3″W (37.645132, -120.767609) ആണ്.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം, ഈ നഗരത്തിന്റെ മൊത്തം വിസ്തീർണ്ണം ഏകദേശം 2.4 ചതുരശ്ര മൈൽ (6.2 ചതുരശ്ര കിലോമീറ്റർ) ആണ്. ഇതിൽ 2.3 ചതുരശ്ര മൈൽ (6.0 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 0.04 ചതുരശ്ര മൈൽ (0.10 ചതുരശ്ര കിലോമീറ്റർ) അതായത് (1.72% ) ജലം ഉൾപ്പെട്ട പ്രദേശങ്ങളുമാണ്. ടൌളുമ്നേ നദിയുടെ പരിസരത്താണ് നഗരം സ്ഥാപിക്കപ്പെട്ടിരിക്കുന്നത്. വാട്ടർഫോർഡ് നഗരം സമുദ്രനിരപ്പിൽ നിന്ന് 51 അടി (16 മീറ്റർ) ഉയരത്തിലാണ് സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സട്ടർ ക്രീക്ക്

**സട്ടർ ക്രീക്ക്** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അമഡോർ കൌണ്ടിയിൽ സ്ഥിതിചെയ്യുന്ന ഒരു നഗരമാണ്. ഈ നഗരം മുൻകാലത്ത് സട്ടേർസ് ക്രീക്ക്, സട്ടർക്രീക്ക് എന്നൊക്കെ ഉച്ഛരിക്കുകയും സട്ടേർസ്‍വില്ലെ എന്നു മുമ്പു നാമകരണം നടത്തുകയും ചെയ്തിരുന്നു. 2000 ലെ സെൻസസിൽ 2,303 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 2,501 ആയി ഉയർന്നിരുന്നു. സ്റ്റേറ്റ് റൂട്ട് 49 വഴിയും ഈ നഗരത്തിലേയ്ക്കു പ്രവേശിക്കാവുന്നതാണ്.

## '''ചരിത്രം'''
“ജൂവൽ ഓഫ് ദ മദർ ലോഡ്” എന്നറിയപ്പെട്ടിരുന്ന സട്ടർ ക്രീക്ക് നഗരം ഈ പ്രദേശത്ത് 1846 ൽ തടിയുടെ ലഭ്യത അന്വേഷിക്കുന്നതിനായി ഒരു സംഘത്തെ അയച്ച ജോൺ സട്ടറിന്റെ പേരിലാണ് അറിയപ്പെടുന്നത്. സക്രാമെന്റോയിലെ തന്റെ കോട്ടയിലേക്ക് മടങ്ങുന്നതിനു മുൻപ് കുറച്ചു നാൾ സട്ടർ ഈ പ്രദേശത്തേക്ക് തങ്ങിയിരുന്നു. 1848 ജനവരിയിൽ കൊളോമായ്ക്കു സമീപത്തുള്ള സ്വർണത്തിന്റെ കണ്ടെത്തൽ കാലിഫോർണിയ ഗോൾഡ് റഷിന് പ്രേരകശക്തിയായിത്തീർന്നു. കൂടെയുണ്ടായിരുന്ന എല്ലാ തൊഴിലാളികളും സ്വന്തമായി സ്വർണ്ണവേട്ടയക്ക് പോയതിനെത്തുടർന്ന്, സട്ടർ ഏതാനും പേരുമായി മോർമോൺ ദ്വീപിലേയ്ക്കു മാറ്റം നടത്തി. ഏകദേശം രണ്ടാഴ്ചയ്ക്കു ശേഷം ഖനിത്തൊഴിലാളികൾ ഈ ദ്വീപിലേയ്ക്ക് ഒഴുകിയെത്തിയതോടെ സട്ടറും അനുയായികളും സട്ടർ ക്രീക്കിലേക്ക് മടങ്ങിയെത്തി.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
സാൻ പാബ്ലോ

**സാൻ പാബ്ലോ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത കോൺട്ര കോസ്റ്റ കൗണ്ടിയിലെ ഒരു നഗരമാണ്.  ഈ നഗരം മുഴുവനായും റിച്ച്മോണ്ട് നഗരത്താൽ വലയം ചെയ്യപ്പെട്ടിരിക്കുന്നു. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ  29,139 ആയിരുന്നു. ഈ നഗരത്തിലെ ഇപ്പോഴത്തെ മേയർ സെസിലിയ വാൽഡെസ് ആണ്. അതുപോലെ പുതിയ കൌൺസിൽ അംഗങ്ങളിൽ പോൾ മോറിസ്, റിച്ച് കിന്നെ എന്നിവർ ഉൾപ്പെട്ടിരിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നെയ്‌ക്കുപ്പ

അർട്ടിക്കേസീ സസ്യകുടുംബത്തിലെ ഒരു ബഹുവർഷ കുറ്റിച്ചെടിയാണ് നെയ്‌ക്കുപ്പ. . ഇതിന്റെ പൂമ്പൊടി വലിയതോതിലുള്ള അലർജിക്ക് കാരണമാവാറുണ്ട്. ആസ്ത്രേലിയയിൽ ഇതിനെ ആസ്മ‍‍ കള എന്നാണ് വിളിക്കുന്നത്.

## പേരുവന്ന വഴി
ലാറ്റിനിൽ *Parietaria* എന്നുവച്ചാൽ ചുമരിൽ ജീവിക്കുന്നത് എന്നാണ് അർത്ഥം. പ്ലിനിയാണ് ഈ പേര് നൽകിയത്.
*Judaica* എന്നുവച്ചാൽ ജൂതസംബന്ധിയായ, പാലസ്തീനിൽ നിന്നും വന്നത് എന്നും.

## വിവരണം
 നെയ്‌ക്കുപ്പയുടെ ജീവശാസ്ത്രപരമായ രൂപമാണ് ഹെമിക്ട്രിപ്റ്റോഫൈറ്റ് സ്കാപോസ്. അതിന്റെ overwintering മുകുളങ്ങൾ മണ്ണിൻറെ ഉപരിതലത്തിൻറെ താഴെ സ്ഥിതിചെയ്യുന്നത് പോലെ ഫ്ലോറൽ ആക്സിസ് കൂടുതലായിട്ടോ അതോ ചെറിയരീതിയിലോ മുകളിലോട്ട് നിവർന്ന നിലയിൽ കാണപ്പെടുന്നു.  ഈ സസ്യത്തിൽ പിങ്ക് അല്ലെങ്കിൽ ചുവന്ന രോമമുള്ള കാണ്ഡവും അടിസ്ഥാനഭാഗം തടിയും കാണപ്പെടുന്നു. ശരാശരി 60 സെന്റിമീറ്റർ ഉയരത്തിൽ (24 ഇഞ്ച്) ഇത് വളർച്ച പ്രാപിക്കുന്നു. ഇല രോമാവൃതവും,

## വിതരണം

*Parietaria judaica* യൂറോപ്പ്, മധ്യ, പടിഞ്ഞാറ് ഏഷ്യ, വടക്കേ ആഫ്രിക്ക എന്നിവിടങ്ങളിലെ തദ്ദേശവാസിയാണ്.

## അലർജി
## വാസസ്ഥലം
## ചിത്രശാല

File:Parietaria judaica habitus on wall 2.jpg|*Parietaria judaica* habit on wall
File:Urticaceae - Parietaria judaica (1).JPG|Plant of *Parietaria judaica*
File:Urticaceae - Parietaria judaica-1.JPG|Stem and flowers of *Parietaria judaica*
File:Urticaceae - Parietaria judaica (2).JPG|Leaf of *Parietaria judaica*


## അവലംബം

## പുറത്തേക്കുള്ള കണ്ണികൾ

*USDA Plants Profile: ''Parietaria judaica'' (spreading pellitory)
*Jepson Manual Treatment: ''Parietaria judaica'' — *invasive plant species* Old link
*Flora of North America
*
*''Parietaria judaica'' — U.C. Photo gallery
*Schede di bitanica

വർഗ്ഗം:ലെബനോനിലെ സസ്യജാലം
വർഗ്ഗം:പരൈറ്റേറിയ
വർഗ്ഗം:കേരളത്തിലെ സസ്യജാലം
എൽ കാജൻ

**എൽ കാജൻ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ സാൻറിയേഗോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. പർവതനിരകളാൽ ചുറ്റപ്പെട്ട ഒരു താഴ്വരയിൽ സ്ഥിതിചെയ്യന്ന ഈ നഗരത്തിന്, "ദി ബിഗ് ബോക്സ്" എന്ന വിളിപ്പേര് ലഭിച്ചിട്ടുണ്ട്. "പെട്ടി" അല്ലെങ്കിൽ "മേശവലിപ്പ്" എന്നർത്ഥം വരുന്ന "എൽ കാജൻ" എന്ന സ്പാനിഷ് ഭാഷയിലെ പദത്തിൽനിന്നാണ് നഗരത്തിന് ഈ പേരു ലഭിച്ചത്. 

## ഭൂമിശാസ്ത്രം
എൽ കാജൻ നഗരം നിലനിൽക്കുന്ന അക്ഷാംശ രേഖാംശങ്ങൾ  (32.798300, -116.960055) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, ഈ നഗരത്തിൻറെ ആകെ വിസ്തീർണ്ണം 14.4 ചതുരശ്ര മൈൽ (37 ചതുരശ്ര കിലോമീറ്റർ) ആണ്. ഇതു മുഴുവനും കരഭൂമിയാണ്. ഈ നഗരത്തിൻറെ അതിരുകൾ പടിഞ്ഞാറ് സാൻ ഡിയേഗോ, ലാ മെസാ എന്നിവയും തെക്ക് സ്പ്രിംഗ് വാലി, വടക്ക് സാൻറീ, കിഴക്ക് ഏകീകരിക്കപ്പെടാത്ത സാൻ ഡിയേഗോ കൌണ്ടി എന്നിവയാണ്. ഫ്ലെച്ചർ ഹിൽസ്, ബോസ്റ്റോണിയ, റാഞ്ചോ സാൻ ഡിയേഗോ എന്നിവയും ഈ നഗരത്തിൻറെ ചുറ്റുപാടുമുള്ള പ്രദേശങ്ങളാണ്.

## അവലംബം
ഡിജിറ്റൽ ഫിലിം മേക്കേഴ്സ് ഫോറം

തൃശ്ശൂർ ആസ്ഥാനമാക്കി പ്രവർത്തിക്കുന്ന ഒരു ചാരിറ്റബിൾ ട്രസ്റ്റാണ് **ഡിജിറ്റൽ ഫിലിം മേക്കേഴ്സ് ഫോറം**. കേരള സംഗീത നാടക അക്കാദമിയിൽ അഫിലിയേറ്റ് ചെയ്തിട്ടുള്ള ഈ സംഘടന, അസംഘടിതരും അമേച്ചറുകളുമായ തൃശ്ശൂരിലെ ഒരുകൂട്ടം ചലച്ചിത്രകാരൻമാർ രൂപീകരിച്ചതാണ്.http://www.thrissurkerala.com/digital-film-makers%27-forum/two.jpg 

## ലക്‌ഷ്യം
ചുരുങ്ങിയച്ചെലവിൽ ഡിജിറ്റൽ ചലച്ചിത്രങ്ങളുടെ നിർമ്മാണം, വിതരണം തുടങ്ങി ഡിജിറ്റൽ ചലച്ചിത്രോത്സവങ്ങൾ നടത്തുക, ഡിജിറ്റൽ ചലച്ചിത്രകാരന്മാരെ പ്രോത്സാഹിപ്പിക്കുക തുടങ്ങിയവ ലക്ഷ്യമാക്കി രൂപീകരിച്ച ഈ ട്രസ്റ്റ്, ചലച്ചിത്രങ്ങളുമായി ബന്ധപ്പെട്ട പ്രവർത്തനങ്ങളിലാണ് കൂടുതൽ ശ്രദ്ധ കേന്ദ്രീകരിക്കുന്നത്.

## പ്രവർത്തനങ്ങൾ

2011 ജൂൺ 5ന് കേരള സാഹിത്യ അക്കാദമിയിൽ വെച്ച് പത്മശ്രീ കലാമണ്ഡലം ക്ഷേമാവതി ഈ ട്രസ്റ്റിന്റെ ഉദ്ഘാടനം നിർവ്വഹിച്ചു.

* 2012-ൽ ജോസഫ് പാണേങ്ങാടന്റെ നിർമ്മാണത്തിലും ട്രസ്റ്റിന്റെ ബാനറിലും ലാലൂരിന് പറയാനുള്ളത് എന്ന പരിസ്ഥിതി സംബന്ധമായ ഒരു ഡോക്യുമെന്ററി പുറത്തിറക്കി.

* 2013 ഫെബ്രുവരി 19ന് തൃശ്ശൂരിലെ ശ്രീ രാമവർമ്മ സംഗീത വിദ്യാലയം നിർത്തലാക്കുന്നതിനെതിരെ ഡി.ഇ.ഓ ഓഫീസിന് മുൻപിൽ പ്രതിഷേധ ധർണ്ണ നടത്തുകയും സ്കൂളിനെ നിലനിർത്തുന്നതിനുള്ള പ്രവർത്തനങ്ങളിൽ ഏർപ്പെടുകയും ചെയ്തു. പിന്നീട് ഈ സ്കൂൾ മ്യൂസിക് കോളേജായി ഉയർത്തപ്പെട്ടു.

* 2013 ആഗസ്റ്റിൽ ഡി എഫ് എം എഫ് ഷോർട് ഫിലിം ഫെസ്റ്റിവൽ നടത്തി.

* 2018 ജനുവരിയിൽ അന്തരിച്ച സിനിമാ സംവിധായകൻ ഐ.വി. ശശി, ട്രസ്റ്റിന്റെ മുഖ്യരക്ഷാധികാരിയായിരുന്ന പ്രൊഫ.കെ.ബി. ഉണ്ണിത്താൻ എന്നിവരുടെ അനുസ്മരണം, 'ഓർമ്മപ്പൂക്കൾ' സംഘടിപ്പിച്ചു.

* 2020ൽ, കേരളത്തിലെ ഹൈസ്കൂൾ-ഹയർസെക്കണ്ടറി വിദ്യാർത്ഥികൾക്കുവേണ്ടി സാഹിത്യകാരി ഗീതാ ഹിരണ്യൻറെ പേരിൽ കഥ, കവിത, ലേഖനം എന്നിവക്ക് **ഗീതകം നവമുകുള പുരസ്കാരങ്ങൾ** ഏർപ്പെടുത്തി. യുവകഥാകൃത്തും കവിയുമായ ആദിത്ത് കൃഷ്ണക്കായിരുന്നു കഥക്കുള്ള പ്രഥമ ഗീതകം നവമുകുള പുരസ്കാരം ലഭിച്ചത്. 

* 2022-ൽ, നമ്പൂതിരി വിദ്യാലയം സ്‌കൂളിലെ അദ്ധ്യാപകരുടെ നിർമ്മാണത്തിലും ട്രസ്റ്റിന്റെ ബാനറിലും ജ്ഞാനസാരഥി എന്ന സ്‌കൂൾ ചരിത്ര ഡോക്യുമെന്ററി പുറത്തിറക്കി.

## ഭരണസമിതി
### കാര്യനിർവ്വാഹകർ
* ചെയർമാൻ: സതീഷ് കളത്തിൽ
* വൈസ് ചെയർമാൻ: കെ.ബി. സുനിൽ കുമാർ
* മാനേജിങ് ഡയറക്ടർ: അഡ്വ.പി.കെ. സജീവ്
* ട്രഷറർ: സാജു പുലിക്കോട്ടിൽ

### ട്രസ്റ്റികൾ
* ഡോ.ബി. ജയകൃഷ്ണൻ
* ബി. അശോക് കുമാർ
* ഭാസി പാങ്ങിൽ
* അജീഷ് എം വിജയൻ

### ഉപസമിതി അംഗങ്ങൾ
ഗായകൻ ബാബുരാജ് പുത്തൂർ, സാമൂഹ്യ പ്രവർത്തകൻ സത്യൻ ലാലൂർ എന്നിവർ രക്ഷാധികാരികളായും മുതിർന്ന പത്രപ്രവർത്തകൻ വി. ആർ. രാജമോഹൻ മുഖ്യ ഉപദേശകനായും മുൻ എം.എൽ.എ ടി.വി. ചന്ദ്രമോഹൻ, സിനിമാ നടി സി. രമാദേവി എന്നിവർ ഉപദേശകരായും  തുടരുന്നു. അന്തരിച്ച പ്രൊഫ. കെ.ബി. ഉണ്ണിത്താൻ ട്രസ്റ്റിന്റെ മുഖ്യരക്ഷാധികാരിയായിരുന്നു.

## അവലംബം


## പുറത്തുനിന്നുള്ള കണ്ണികൾ

* Official Website
* * Digital Film Makers Forum Trust  
* Reports of S.R.V music school issue
* ഡി എഫ് എം എഫ് ഷോർട് ഫിലിം ഫെസ്റ്റിവൽ

വർഗ്ഗം:ഇന്ത്യയിലെ സന്നദ്ധ സംഘടനകൾ‎
വർഗ്ഗം:സന്നദ്ധ സംഘടനകൾ
വർഗ്ഗം:ഇന്ത്യയിലെ സംഘടനകൾ
വർഗ്ഗം:സംഘടനകൾ
വർഗ്ഗം:തൃശ്ശൂരിലെ കലാ-സാംസ്കാരിക സംഘടനകൾ
വർഗ്ഗം:സാംസ്കാരികസംഘടനകൾ
എൽ മോണ്ടെ

**എൽ മോണ്ടെ,** അമേരിക്കൻ ഐക്യനാടുകളിൽ ദക്ഷിണ കാലിഫോർണിയയിലെ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന ഒരു റെസിഡൻഷ്യൽ, വ്യാവസായിക, വാണിജ്യ നഗരമാണ്. ലോസ് ഏഞ്ചലസ് നഗരത്തിനു കിഴക്ക് സാൻ ഗബ്രിയേൽ താഴ്വരയിലാണ് ഈ നഗരം സ്ഥിതിചെയ്യുന്നത്. എൽ മൊണ്ടെ നഗരത്തിൻറെ മുദ്രാവാക്യം "വെൽക്കം ടു ഫ്രണ്ട്ലി എൽ മോണ്ടെ" എന്നാണ്. ചരിത്രപരമായി ഈ നഗരം "എൻഡ് ഓഫ് ദി സാന്ത ഫെ ട്രെയിൽ" എന്നറിയപ്പെടുന്നു. 2000 ലെ സെൻസസ് പ്രകാരം 115,965 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിൽ 113,475 ആയി കുറഞ്ഞിരുന്നു. 2010 ലെ സ്ഥിതിവിവര കണക്കുപ്രകാരം കാലിഫോർണിയയിലെ ഏറ്റവും വലിയ 51 ആമത്തെ നഗരമായിരുന്നു എൽ മോണ്ടെ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹോളിസ്റ്റെർ

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ബെനിറ്റോ കൗണ്ടിയിലെ ഒരു നഗരമാണ് **ഹോളിസ്റ്റെർ**. ഇത് സാൻ ബെനിറ്റോ കൗണ്ടിയിലെ ഏറ്റവും വലിയ നഗരവും കൌണ്ടിയുടെ ആസ്ഥാനവുമാണ്. 2010 ലെ യു.എസ്. സെൻസസിൽ ഈ നഗരത്തിലെ ജനസംഖ്യ 34,928 ആയിരുന്നു. ഹോളസ്റ്റർ പ്രാഥമികമായി ഒരു കാർഷിക നഗരമാണ്.

## ചരിത്രം
മുറ്റ്സൺ ഭാഷക്കാരായ ഓഹ്‍ലോൺ ഇന്ത്യൻസ് ആയിരുന്നു ഹോളിസ്റ്റെർ പ്രദേശത്തെ ആദ്യ നിവാസികൾ.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലഗൂണ ബീച്ച്

**ലഗൂണ ബീച്ച്**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ തെക്കൻ ഓറഞ്ച് കൗണ്ടിയിൽ സ്ഥിതി ചെയ്യുന്ന ഒരു കടൽത്തീര റിസോർട്ട് നഗരമാണ്. വർഷം മുഴുവനുമുള്ള സൌമ്യമായ കാലാവസ്ഥ, മനോഹരമായ അഴിമുഖങ്ങൾ, പാരിസ്ഥിതിക സംരക്ഷണം, കലാഹൃദയമുള്ള സമൂഹം എന്നിവയുടെ പേരിൽ ഈ തീരദേശ നഗരം അറിയപ്പെടുന്നു. 2010 ലെ യു.എസ്. സെൻസസിൽ ഈ നഗരത്തിലെ ജനസംഖ്യ 22,723 ആയിരുന്നു. ചരിത്രപരമായി പാലിയോ ഇന്ത്യൻസ്, തോങ്ക്വ ജനങ്ങൾ എന്നിവരുടേയും പിന്നീട് മെക്സിക്കോയുടെ ഭരണത്തിലുമായിരന്ന ഈ പ്രദേശം, മെക്സിക്കോ-അമേരിക്കൻ യുദ്ധത്തിനു ശേഷം അമേരിക്കയുടെ നിയന്ത്രണത്തിലായിത്തീർന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നൊവാറ്റോ

**നൊവാറ്റോ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് വടക്കൻ മാരിൻ കൗണ്ടിയിൽ സാൻ ഫ്രാൻസിസ്കോ ബേ ഏരിയയിലെ നോർത്ത് ബേ മേഖലയിൽ സ്ഥിതിചെയ്യുന്ന ഒരു നഗരമാണ്.  2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ നഗരത്തിലെ ആകെ ജനസംഖ്യ 51,904 ആയിരുന്നു. സാൻ റഫായേൽ  നഗരത്തിന് പത്ത് മൈൽ (16 കിലോമീറ്റർ) വടക്കുപടിഞ്ഞാറായി യു.എസ്. 101 പാതയിൽ സാൻ ഫ്രാൻസിസ്കോയുടെ വടക്കായി 30 മൈൽ (48 കിലോമീറ്റർ) ദൂരെയാണ് ഇതിൻറെ സ്ഥാനം.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കറാബസ് ഔറാറ്റസ്

ലഘുചിത്രം|''Carabus auratus''
കറാബസ് ഔറാറ്റസ് ***Carabus auratus***, the **golden ground beetle**, കറാബിഡേ കുടുംബത്തിൽപ്പെട്ട ഒരു വണ്ടാണ്. യൂറോപ്പിന്റെ പടിഞ്ഞാറും മദ്ധ്യഭാഗത്തും ഈ വണ്ടിനെ കാണാനാകും. 

## വിശദീകരണം
പറക്കാൻ കഴിവില്ലാത്ത ഈ വണ്ടിനു 1.7 മുതൽ 2&nbsp;cm വരെ വലിപ്പമുണ്ടാകും. 

കറാബസ് ഔറാറ്റസ് *Carabus auratus* is കുറ്റിക്കാടുകളിലും കളിമണ്ണു നിറഞ്ഞ മണ്ണിലും കാണപ്പെടുന്നു. ചില സമയങ്ങളിൽ ഇത് മരം കയറുന്നു. പകലാണ് സജിവമാകുന്നത്. പ്രാണികളേയും ഒച്ചുകളെയും പുഴുക്കളേയും തിന്നുന്നു. ഇത് തന്റെ വദനഭാഗം കൊണ്ട് ഇരയെ പിടിക്കുന്നു. അതിനുശേഷം തിന്നുന്നതിനുമുമ്പ്, ഒരു ദഹനരസം പ്രേ ചെയ്ത് അഹാരം ദഹിപ്പിക്കും. കറാബസ് ഔറാറ്റസ് *Carabus auratus* എന്ന ഈ വണ്ട് കർഷകരുടെ ബന്ധുവാണ്. ഇത് വിളകളെ നശിപ്പിക്കുന്ന കൊളറാഡോ പൊട്ടറ്റോ ബീറ്റിൽ പോലുള്ള കീടങ്ങളെയും പുഴുക്കളെയും തിന്നു നശിപ്പിക്കുന്നു. 

ലാർവകൾ വൈകിയശേഷമാണ് ആഹാരം കഴിക്കാൻ തുടങ്ങുന്നത്. മണ്ണിൽ പ്യൂപ്പയാകുന്നതിനു മുമ്പ് മൂന്നുപ്രാവശ്യം തങ്ങളുടെ പുറം തൊലി മാറ്റുന്നു. ശരത്കാലമാകുമ്പോൾ വവ പ്രായപൂർത്തിയായി പ്യൂപ്പ ഘട്ടം കഴിഞ്ഞ് പുറത്തുവരുന്നു. 2 വർഷമാണ് ഈ വണ്ടിന്റെ ആയുസ്സ്. തണുപ്പുകാലം കല്ലിനടിയിലും പന്നൽച്ചെടികൾക്കിടയിലുമായി ചിലവഴിക്കുന്നു. 
വർഗ്ഗം:യൂറോപ്പിലെ വണ്ടുകൾ
ലാ വെർണ

**ലാ വെർണെ,**  അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, ലോസ് ആഞ്ചെലസ് കൌണ്ടിയിൽ സ്ഥിതിചെയ്യുന്ന ഒരു ചെറു നഗരമാണ്. 2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 31,063 ആയിരുന്നു. 2000 ലെ സെൻസസ് പ്രകാരമുണ്ടായിരുന്ന 31,638 എന്ന സംഖ്യയേക്കാൾ കുറഞ്ഞ ജനസംഖ്യയാണ് പിന്നീടു രേഖപ്പെടുത്തപ്പെട്ടത്.

## ചരിത്രം
1837-ൽ യിഗ്നേഷ്യോ പലോമറെസ് എന്നയാൾക്ക് ഗവർണർ  ജുവാൻ ബൗട്ടിസ്റ്റ അൽവാറഡോയിൽ നിന്ന് 15,000 ഏക്കർ (61 ചതുരശ്ര കിലോമീറ്റർ) ഭൂമി "റാഞ്ചോ സാൻ ജോസ്" എന്ന പേരിലുള്ള ഭൂഗ്രാൻറായി ലഭ്യമായപ്പോൾ മുതൽ 1830-കളിലാണ് ഈ നഗരത്തിൻറെ ചരിത്രം ആരംഭിക്കുന്നത്.  ഈ പതിച്ചുകിട്ടിയ ഭൂമിയിൽ ഇന്നത്തെ നഗരങ്ങളായ പെമോണ, ക്ലയർമോണ്ട്, സാൻ ഡിമാസ്, ഗ്ലെൻഡോറ, ലാ വെർണെ തുടങ്ങിയവ ഉൾപ്പെട്ടിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മസ്കീന (ഈച്ച)

***മസ്കീന Muscina*** മസ്കീഡേ എന്ന ജനുസിൽപ്പെട്ട ഈച്ചകളുടെ കുടുംബമാണ്. 27 സ്പീഷീസുകളെ ഇതുവരെ കണ്ടെത്തിയിട്ടുണ്ട്. ഇഅവയെ ലോകത്തെല്ലായിടത്തും കാണാവുന്നതാണ്. മൃഗപരിപാലനസൗകര്യങ്ങളിലും വിശ്രമകേന്ദ്രങ്ങളുടെ പുറത്തും സാധാരണ കാണപ്പെടുന്നു. സാധാരണ കാണുന്ന സ്പീഷീസുകൾ *M. stabulans* (the most widely studied species), *M. levida*, and *M. prolapsa*. എന്നിവയാണ്. മസ്കീന ഈച്ചകൾ, സാധാരണ വളം നിറഞ്ഞ സ്ഥലത്തു മുട്ടയിടുന്നു. ആഹാരത്തിൽ വിസർജ്ജിക്കുന്നു. ഇതുമൂലം ചില രോഗങ്ങൾ പകരാൻ ഇവ കാരണമാകുന്നു. ഇവയുടെ ലാർവ്വകൾ മൃതശരീരത്തിൽ കാണപ്പെടുന്നു. ഈ ലാരവ്വകളുടെ പ്രായം കണക്കുകൂട്ടി മൃതശരീരത്തിന്റെ പഴക്കം കണക്കാക്കി വരുന്നു. ഇതു മൃതദേഹത്തിന്റെ ഫോറൻസിക് പരിശോധനയ്ക്കു സഹായകമാകാറുണ്ട്. മരണത്തിന്റെ സമയം കൃത്യമായി കണക്കുകൂട്ടാൻ ഈ പരിശോധനയ്ക്കാകും. പോളിയോ രോഗത്തിന്റെ വാഹകരാണ് ചില സ്പീഷിസ് ഈച്ചകൾ എന്ന് ഗവേഷണങ്ങൾ കണ്ടെത്തിയിട്ടുണ്ട്.

## സ്വഭാവസവിശേഷതകൾ

## ജീവിതചക്രം

## വൈദ്യശാസ്ത്രപരമായ പ്രാധാന്യം

## നിയമവുമായി ബന്ധപ്പെട്ട വൈദ്യശാസ്‌ത്രം

## ഇപ്പോൾ നടന്നുവരുന്ന ഗവേഷണങ്ങൾ

## സ്പീഷീസ്

* *Muscina angustifrons*  Loew, 1858
* *Muscina arcuata*  Shinonaga, 1989
* *Muscina aurantiaca* Hough, 1899
* *Muscina brunnea*
* *Muscina concolor*
* *Muscina dorsilinea* Wulp, 1896
* *Muscina flukei*  Snyder, 1956 
* *Muscina fulvacrura*  Snyder, 1956
* *Muscina fungivora*  Robineau-Desvoidy, 1830
* *Muscina grisea* 
* *Muscina heterochaeta*  Villeneuve, 1915
* *Muscina japonica*   Shinonaga, 1974   
* *Muscina krivosheinae*  Lobanov, 1977
* *Muscina latipennis*
* *Muscina levida*  Harris, 1788
* *Muscina longicornis* 
* *Muscina minor*  Portschinsky, 1881 
* *Muscina pascuorum*  Meigen, 1826
* *Muscina principalis*  Schiner, 1868 
* *Muscina prolapsa*  Harris, 1780
* *Muscina stabulans*  Fallén, 1817
* *Muscina sumatrensis*  Shinonaga & Kurahashi, 2002
* *Muscina texana*
* *Muscina tripunctata* Wulp, 1896 
* *Muscina varicolor*

## അവലംബം

## കൂടുതൽ വായനയ്ക്ക്
* ''Muscina latipenis'' characteristics (pg. 229)
* The Biological Bulletin
* The Book of the Fly
പ്രാചീന ഗ്രീക്ക് ഭാഷ

ബി.സി. ഒൻപതാം നൂറ്റാണ്ടുമുതൽ എ.ഡി ആറാം നൂറ്റാണ്ടുവരെ പുരാതന ഗ്രീസിൽ നിലവിലുണ്ടായിരുന്ന  ഗ്രീക്ക് ഭാഷയുടെ വകഭേദങ്ങളെയാണ് **പ്രാചീന ഗ്രീക്ക് ഭാഷ** എന്ന് വിളിക്കുന്നത്. ഹോമർ ഉപയോഗിച്ചിരുന്ന ഭാഷ പ്രാചീന ഗ്രീക്ക് ആയിരുന്നു. ഇംഗ്ലീഷിൽ ഉപയോഗിക്കുന്ന പല വാക്കുകളും പ്രാചീന ഗ്രീക്ക് ഭാഷയിലുണ്ടായിരുന്നവയാണ്. നവോദ്ധാന കാലഘട്ടത്തിന് ശേഷം പാശ്ചാത്യലോകത്തിലെ പല വിദ്യാഭ്യാസ സ്ഥാപനങ്ങളിലെയും പഠനവിഷയമാണ് ഈ ഭാഷ. 

## ഭാഷാഭേദങ്ങൾ
പ്രാചീന ഗ്രീക്ക് ഭാഷയ്ക്ക് കുറേ ഭാഷാഭേദങ്ങൾ ഉണ്ടായിരുന്നു. പ്രധാന ഭാഷാഭേദങ്ങൾ ആറ്റിക്  അയോണിക്, അയോളിക്, ആർകഡീകൈപ്രോടി, ഡോറിക് എന്നിവയായിരുന്നുവെങ്കിലും ഇവയിൽത്തന്നെ ഉപവിഭാഗങ്ങളും നിലനിന്നിരുന്നു.

## അവലംബം

വർഗ്ഗം:ഗ്രീക്ക് ഭാഷ
താരാപ്പൂർവാലാ അക്വേറിയം

മുംബൈയിൽ മറൈൻ ഡ്രൈവിനരികിലായി സ്ഥിതി ചെയ്യുന്ന ഒരു അക്വേറിയമാണ് **താരാപ്പൂർവാലാ അക്വേറിയം**. ഇന്ത്യയിലെ ഏറ്റവും പഴക്കമേറിയ അക്വേറിയമാണിത്. കടൽ മത്സ്യങ്ങളും ശുദ്ധജലമത്സ്യങ്ങളും വിവിധയിനം ജലജീവികളും ഇവിടെ പ്രദർശിപ്പിക്കപ്പെടുന്നു.

## ചരിത്രം
800000 രൂപ മുതൽമുടക്കിൽ 1951-ലായിരുന്നു ഇതിന്റെ നിർമ്മാണം. ഇന്ത്യയുടെ ആദ്യത്തെ രാഷ്ട്രപതിയായിരുന്ന ഡോ. രാജേന്ദ്ര പ്രസാദ്  ഇതിന്റെ ഉദ്ഘാടനം നിർവ്വഹിച്ചു. ഇതിന്റെ നിർമ്മാണത്തിനായി 200000 രൂപ സംഭാവന ചെയ്ത മനുഷ്യസ്നേഹിയായ പാഴ്സി വ്യവസായി ഡി.ബി. താരപ്പൂർവാലായുടെ പേരാണ് അക്വേറിയത്തിന് നൽകിയിരിക്കുന്നത്.
## ചിത്രശാല

File:Taraporewala Aquarium front.jpg| താരാപ്പൂർവാല അക്വേറിയം, മറൈൻ ഡ്രൈവിൽ നിന്നുള്ള കാഴ്ച
File:Taraporewala Aquarium Inside View.jpg|thumb|ഉള്ളിലെ കാഴ്ച
File:Taraporewala Aquarium fit view.JPG|അക്വേറിയത്തിന്റെ മുൻവശം നവീകരണത്തിനു മുൻപ്



## പുറത്തേക്കുള്ള കണ്ണികൾ
* Newly Renovated Taraporewala Aquarium - Fish Museum Mumbai 
* താരാപ്പൂർവാല അക്വേറിയം, MTDC വെബ്സൈറ്റിൽ

## അവലംബം

വർഗ്ഗം:ഇന്ത്യയിലെ മൃഗശാലകൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
ഫൌണ്ടൻ വാലി

**ഫൗണ്ടൻ വാലി**  അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ, ഓറഞ്ച് കൗണ്ടിയുടെ പ്രാന്തപ്രദേശത്തു സ്ഥിതിചെയ്യുന്ന ഒരു നഗരമാണ്. 2010 ലെ സെൻസസിൽ ഈ നഗരത്തിലെ ജനസംഖ്യ 55,313 ആയിരുന്നു. ഒരു ശ്രേഷ്ഠ കമ്യൂട്ടർ നഗരമായ ഫൗണ്ടൻ വാലി മദ്ധ്യവർഗ്ഗം താമസിക്കുന്ന വാസകേന്ദ്രമാണ്. പ്രാദേശികമായി മാത്രം പ്രവർത്തിക്കുന്ന റീട്ടെയിൽ ബിസിനസ്സിനുമപ്പുറം ഈ സമൂഹത്തിന് വാണിജ്യപരമായ അല്ലെങ്കിൽ വ്യാവസായിക പ്രവർത്തനങ്ങൾ ഏറേയില്ല.

## ചരിത്രം
ഫൌണ്ടൻ വാലി  ഉൾക്കൊള്ളുന്ന സ്ഥലം യഥാർത്ഥത്തിൽ തോൻഗ്വ ജനങ്ങൾ വസിച്ചിരുന്ന പ്രദേശമായിരുന്നു. ഈ പ്രദേശത്തു യൂറോപ്യൻ കുടിയേറ്റം ആരംഭിക്കുന്നത്,  മാനുവൽ നീറ്റെയ്ക്ക് "റാഞ്ചോ ലോസ് നിറ്റോസ്" എന്ന പേരിൽ 300,000 ഏക്കർ ഭൂമി (1,200 ചതുരശ്രകിലോമീറ്റർ) ഭൂമി ലാൻറ് ഗ്രാൻറായി ലഭിച്ചതോടെയാണ്. ഈ ലാൻറ് ഗ്രാൻറിൽ ഇന്നത്തെ ഫൌണ്ടൻ വാലി നഗരം നിലനിൽക്കുന്ന പ്രദേശങ്ങളും ഉൾപ്പെട്ടിരുന്നു. ഈ പ്രദേശത്തിന്റെ നിയന്ത്രണം പിന്നീട് സ്പെയിനിൽ നിന്നും സ്വാതന്ത്ര്യം പ്രാപിച്ച ശേഷം മെക്സിക്കോയിലേക്കും തുടർന്ന് ഗ്വാഡലൂപ്പെ ഹിഡാൽഗോ കരാറിന്റെ ഭാഗമായി അമേരിക്കൻ ഐക്യനാടുകൾക്കും കൈമാറ്റം ചെയ്യപ്പെട്ടു.

## ഭൂമിശാസ്ത്രം
ഈ നഗരം സാൻ ഡിയേഗോ ഫ്രീവേയ്ക്ക് (ഇൻറർസ്റ്റേറ്റ് 405) തെക്കുപടിഞ്ഞാറായും വടക്കു കിഴക്കായും നിലകൊള്ളുന്നു. ഈ പാത ഫൌണ്ടൻ വാലി നഗരത്തെ കോണോടു കോണായി ഛേദിച്ചു കടന്നു പോകുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഗ്രീൻ ഫീൽഡ്

**ഗ്രീൻ ഫീൽഡ്** (മുൻകാലത്ത്, ക്ലാർക്ക് കോളനി) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മോണ്ടെറെ കൗണ്ടിയിലുള്ള ഒരു നഗരമാണ്. സലിനാസ് നഗരത്തിനു തെക്ക് കിഴക്കായി 33 മൈൽ (53 കിലോമീറ്റർ)  ദൂരത്തിൽ സലിനാസ് താഴ്വരയിൽ സമുദ്രനിരപ്പിൽനിന്ന് 289 അടി (88 മീറ്റർ)  ഉയരത്തിലാണ് ഈ നഗരം സ്ഥിതിചെയ്യുന്നത്. 2000-ത്തിൽ കൌണ്ടിയിലെ അതിവേഗത്തിൽ വികസനത്തിലേയക്കു കുതിച്ചുകൊണ്ടിരുന്നു നഗരമായിരുന്നു ഇത്.  ജനസംഖ്യ 2000-ൽ 12,583 ആയിരുന്നത് 2010-ലെ സെൻസസ് പ്രകാരം 16,330 ആയി വർദ്ധിച്ചിരുന്നു. ഈ നഗരത്തിലെ ഏറ്റവും പ്രസിദ്ധമായ പൊതു പരിപാടി വാർഷിക വിളവെടുപ്പ് ഉത്സവമാണ്. അസോസിയേഷൻ ഓഫ് മോൺടെറി ബേ ഏരിയ ഗവൺമെൻറ്സിലെ ഒരു അംഗമാണ് ഗ്രീൻഫീൽഡ് നഗരം. അസോസിയേഷനിൽ അംഗമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഇസ്റ്റ് ഓഫ് ഏദൻ

**ഈസ്റ്റ് ഓഫ് ഏദൻ**, നോബൽ സമ്മാന ജേതാവായിരുന്ന ജോൺ സ്റ്റീൻബെക്ക് 1952 സെപ്റ്റംബറിൽ പ്രസിദ്ധീകരിച്ച നോവലാണ്. സ്റ്റീൻബാക്കിന്റെ ഏറ്റവും പ്രശസ്തമായ സാഹിത്യസൃഷ്ടിയായി കരുതപ്പെടുന്ന ഈസ്റ്റ് ഓഫ് ഈഡൻ, ട്രാസ്ക്സ്, ഹാമിൽട്ടൺസ് എന്നിങ്ങനെ രണ്ടു കുടുംബങ്ങളുടെ സങ്കീർണമായതും ഇഴപിരിഞ്ഞു കിടക്കുന്നതുമായ കഥ വിവരിക്കുന്നു. 

കാലിഫോർണിയയിലെ സാലീനസ് വാലിയിൽ, ഇരുപതാം നൂറ്റാണ്ടിന്റെ ആരംഭത്തിലും ഒന്നാം ലോക മഹായുദ്ധത്തിന്റെ അന്ത്യകാലത്തിലുമാണ് പ്രാഥമികമായി ഈ  കഥയുടെ പശ്ചാത്തലം. നോവലിലെ ചില അദ്ധ്യായങ്ങൾ കണക്ടിക്കറ്റ്, മസാച്ചുസെറ്റ് എന്നിവിടങ്ങളിൽ വച്ചും നടക്കുന്നുണ്ട്. അമേരിക്കൻ ആഭ്യന്തരയുദ്ധത്തിനു വളരെ മുമ്പുള്ളതാണ് നോവലിലെ കാലം. 

## അവലംബം

വർഗ്ഗം:അമേരിക്കൻ നോവലുകൾ
നരിമാൻ പോയിന്റ്

മുംബൈ നഗരത്തിന്റെ തെക്കേ മുനമ്പിനടുത്തുള്ള ഒരു സ്ഥലമാണ് **നരിമാൻ പോയിന്റ്**. ഒരു വാണിജ്യകേന്ദ്രമായ നരിമാൻ പോയിന്റിലാണ് എയർ ഇന്ത്യ അടക്കമുള്ള പല പ്രമുഖ സ്ഥാപനങ്ങളുടെയും ആസ്ഥാനം. കെട്ടിടവാടകയുടെ കാര്യത്തിൽ ഒരിക്കൽ ലോകത്ത് തന്നെ നാലാം സ്ഥാനത്തായിരുന്നു നരിമാൻ പോയിന്റ്. 2017-ൽ ഇത് മുപ്പതാം സ്ഥാനത്തേക്ക് താഴ്ന്നിട്ടുണ്ട് 

## ചരിത്രം
1940-നു മുൻപ് ഈ ഭാഗത്ത് അറബിക്കടൽ ആയിരുന്നു. അഭിഭാഷകനും കോൺഗ്രസ്സ് നേതാവുമായിരുന്ന ഖുർഷീദ് ഫ്രാംജി നരിമാൻ എന്ന കോർപ്പറേറ്റർ മുൻകൈ എടുത്ത് ബാക്ക് ബേ എന്നറിയപ്പെടുന്ന ഉൾക്കടലിന്റെ ഒരു ഭാഗം നികത്തി ഈ പ്രദേശം വികസിപ്പിച്ചെടുക്കുകയാണുണ്ടായത്. ആഴം കുറഞ്ഞ ഈ ഭാഗം നികത്തുന്നതിനായി നഗരത്തിന്റെ നാനാഭാഗത്ത് നിന്നുമുള്ള അവശിഷ്ടങ്ങൾ ഉപയോഗിക്കുകയുണ്ടായി. നികത്തിയ സ്ഥലത്തിന്റെ ഉറപ്പിനായി കോൺക്രീറ്റും ഉപയോഗിക്കപ്പെട്ടു. രണ്ടാം ലോകമഹായുദ്ധം കാരണം കോൺക്രീറ്റിനു വേണ്ട ഉരുക്ക് കരിഞ്ചന്തയിൽ നിന്നും ഏറെ വിലകൊടുത്ത് വാങ്ങേണ്ടതായി വന്നു.

‘വീർ നരിമാൻ’ എന്നറിയപ്പെട്ട ഖുർഷീദ് ഫ്രാംജി നരിമാന്റെ ആദരാർത്ഥമാണ് ഈ സ്ഥലത്തിന് നരിമാൻ പോയിന്റ് എന്ന പേര് നൽകിയത്.
## ചിത്രശാല

Image:Marine Drive, Mumbai (2007).jpg | നരിമാൻ പോയിന്റ്
File:The Oberoi Hotel in Mumbai 2015.JPG|നരിമാൻ പോയിന്റ്, രാത്രിയിൽ
File:NCPA building, Nariman Point, Mumbai.JPG|എൻ.സി.പി.എ ആസ്ഥാനം
File:Buildings near Nariman Point, Mumbai.jpg|നരിമാൻ പോയിന്റിലെ അംബരചുംബികൾ
File:Air-India-building.jpg|എയർ ഇന്ത്യാ ആസ്ഥാനം


## അവലംബം

വർഗ്ഗം:മുംബൈയിലെ ജനവാസമേഖലകൾ
സാൻ കാർലോസ്

**സാൻ കാർലോസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ മറ്റെയോ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഇത് സാൻ ഫ്രാൻസിസ്കോ ഉപദ്വീപിൽ സാൻ ഫ്രാൻസിസ്കോ നഗരത്തിനും സാൻ ജോസ് നഗരത്തിനും ഇടയ്ക്ക് പകുതി ദൂരത്തിൽ സ്ഥിതിചെയ്യുന്നു. ബെൽമോണ്ട് (വടക്ക്), റെഡ്‍വുഡ് സിറ്റി (തെക്ക്) എന്നിവയ്ക്ക് ഇടയിലായി സ്ഥിതി ചെയ്യുന്നതും പ്രധാനമായി വാസഗേഹങ്ങൾ  ഉൾപ്പെടുന്നതുമായ ഒരു ചെറിയ ഉപ നഗരമാണിത്. 2010 ലെ സെൻസസ് പ്രകാരമുള്ള ഈ നഗരത്തിലെ ആകെ ജനസംഖ്യ 28,406 ആയിരുന്നു.

## ഭൂമിശാസ്ത്രം
സാൻ കാർലോസ് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കകൾ പ്രകാരമുള്ള ഈ നഗരത്തിൻറെ മൊത്തം വിസ്തീർണ്ണം 5.54 ചതുരശ്ര മൈൽ (14.3 ചതുരശ്ര കിലോമീറ്റർ) ആണ്. ഇതിലെ 0.05% ജലം ഉൾപ്പെട്ട പ്രദേശങ്ങളുമാണ്.

## കാലാവസ്ഥ

## അവലംബം
വർഗ്ഗം:കാലിഫോർണിയയിലെ നഗരങ്ങൾ
എറ്റ്ന, കാലിഫോർണിയ

**എറ്റ്ന**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിസ്ക്യൂ കൗണ്ടിയിലെ സ്കോട്ട് വാലി മേഖലയിൽ സ്ഥിതിചെയ്യുന്ന ഒരു നഗരമാണ്. 2000 ലെ സെൻസസിലെ 781 ൽ നിന്ന് ജനസംഖ്യ 2010 ലെ സെൻസസിൽ 737 ആയി കുറഞ്ഞിരുന്നു.

## ഭൂമിശാസ്ത്രം
എറ്റ്ന നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  (41.457350, -122.896875)ആണ്. വടക്കൻ കാലിഫോർണിയയിൽ ഒറിഗൺ അതിർത്തിക്കു സമീപം സ്കോട്ട് താഴ്വരയിൽ ഗ്രീൻവ്യൂ നഗരത്തിൻറെ സെൻസസ് നിയുക്ത സ്ഥലത്തിനും ഫോർട്ട് ജോൺസ് നഗരത്തിനും കല്ലഹാനിലെ സംയോജിപ്പിക്കപെടാത്ത സമൂഹത്തിനും അടുത്തായിട്ടാണ് എറ്റ്ന നഗരം സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വെസ്റ്റ്‍ലേക്ക് വില്ലേജ്

**വെസ്റ്റ്‍ലേക്ക് വില്ലേജ്,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലസ്, വെഞ്ചുറ കൗണ്ടികളിലായി പിണഞ്ഞുകിടക്കുന്ന ഒരു ആസൂത്രിത നഗരമാണ്. കാലിഫോർണിയയിലെ ലോസ് ആഞ്ചൽസ് കൗണ്ടിയുടെ പടിഞ്ഞാറൻ അറ്റത്തു സ്ഥിതി ചെയ്യുന്ന സംയോജിപ്പിക്കപ്പെടാത്ത വെസ്റ്റ്ലേക്ക് വില്ലേജാണ് ഇതിൻറെ കിഴക്കൻ ഭാഗം. കോണെജോ താഴ്വര എന്നറിയപ്പെടുന്ന മേഖലയിൽ സ്ഥിതിചെയ്യുന്ന ഈ നഗരം, വെസ്റ്റ്‍ലേക്ക് തടാകത്തിനു ചുറ്റുമുള്ള പ്രദേശങ്ങളുടെ പകുതിയോളം ഉൾക്കൊള്ളുന്നതു കൂടാതെ പ്രാഥമികമായി യു.എസ്. റൂട്ട് 101 നും ലാ വെഞ്ചുറ ഡ്രൈവിനും തെക്കു സ്ഥിതിചെയ്യുന്ന ചെറിയ പ്രദേശങ്ങളും ഉൾപ്പെടുന്നതാണ്. 2000 ലെ സെൻസസ് പ്രകാരം ജനസംഖ്യ 8,368 ആയിരുന്നത് 2014 ലെ കണക്കെടുപ്പിൽ 8,473 ആയി ഉയർന്നിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മെൻഡോസിനോ കൗണ്ടി

**മെൻഡോസിനോ കൗണ്ടി,** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിന്റെ വടക്കൻ തീരത്തു സ്ഥിതിചെയ്യുന്ന ഒരു കൌണ്ടിയാണ്.  2010 ലെ സെൻസസ് രേഖകൾ പ്രകാരം ഈ കൌണ്ടിയിലെ ആകെ ജനസംഖ്യ 87,841 ആയിരുന്നു.  കൌണ്ടി സീറ്റ് ഉക്കിയാ നഗരത്തിലാണ്. മെൻഡോസിനോ കൌണ്ടി ഉക്കിയാ, CA മൈക്രോപോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെടുത്തിയിരിക്കുന്നു. ഇത് സാൻഫ്രാൻസിസ്കോ ഉൾക്കടൽ മേഖലയുടെ വടക്കുഭാഗത്തും മദ്ധ്യ താഴ്വരയുടെ പടിഞ്ഞാറ് ഭാഗത്തുമായാണു സ്ഥിതിചെയ്യുന്നത്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ കൗണ്ടിയുടെ ആകെ വിസ്തൃതി ഏകദേശം 3,878 ചതുരശ്ര മൈൽ (10,040 ചതുരശ്ര കിലോമീറ്റർ) ആണ്. ഇതിൽ 3,506 ചതുരശ്ര മൈൽ പ്രദേശം (9,080 ചതുരശ്ര കിലോമീറ്റർ) കരഭൂമിയും ബാക്കി 372 ചതുരശ്ര മൈൽ (960 ചതുരശ്ര കിലോമീറ്റർ) അതായത് 9.6 ശതമാനം ഭാഗം ജലം ഉൾപ്പെട്ട പ്രദേശങ്ങളുമാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ഷെയി-പ ദേശീയോദ്യാനം

**ഷെയി-പ ദേശീയോദ്യാനം** () തായ് വാന്റെ മധ്യഭാഗത്ത് ഹ്സ്യുഹ്ഷൻ കൊടുമുടികളിലും ഡബജിയൻ പർവ്വതത്തിനും ചുറ്റുമായി 768.5 ചതുരശ്രകിലോമീറ്റർ വിസ്തൃതിയിൽ കിടക്കുന്ന ഒരു ദേശീയോദ്യാനമാണ്. ഈ ദേശീയോദ്യാനം ഹ്സിൻചു കൗണ്ടിയിലും, മിയോലി കൗണ്ടിയിലും തായ്ചുങ് നഗരത്തിലുമായി വ്യാപിച്ചുകിടക്കുന്നു. ഹൈ മൗണ്ടൻ ഇക്കോളജി, ജിയോളജി, ടോപോഗ്രാഫി, നദികൾ, ക്രീക്ക് വാലീസ്, അപൂർവ്വയിനം മൃഗങ്ങളും പക്ഷികളും, വിവിധതരത്തിലുള്ള വനങ്ങൾ തുടങ്ങിയ പ്രധാന ശ്രോതസസ്സുകൾ ദേശീയോദ്യാനത്തിന്റെ സംരക്ഷണത്തിലുള്ളതാണ്.

## ഭൂമിശാസ്ത്രം

## കാലാവസ്ഥ
ഉദ്യാനപ്രദേശത്ത് സബ്ട്രോപിക്കൽ കാലാവസ്ഥയാണ് അനുഭവപ്പെടുന്നത്. മഴവീ്ഴ്ച വളരെ കൂടുതലാണ്. വർഷത്തിൽ1,500 -3,000 മില്ലിമീറ്റർ(100 ഇഞ്ച്) മഴ വരെ ലഭിക്കുന്നു.
## സസ്യജാലങ്ങൾ
2022-ൽ ഒരു സംഘം ഗവേഷകർ പാർക്കിൽ 79.1 മീറ്റർ (259.5 അടി) വിസ്താരമുള്ള ഒരു വലിയ തായ്‌വാനിയ വൃക്ഷം  അളന്നു. 2000 മീറ്റർ ഉയരത്തിലാണ് മരം വളർന്നിരുന്നത്. 

## അവലംബം

## പുറത്തേയ്ക്കുള്ള കണ്ണികൾ

*Shei-Pa National Park (Chinese, Japanese and English) 

വർഗ്ഗം:തായ്‌വാനിലെ ദേശീയോദ്യാനങ്ങൾ
യൂഷെനിയോ ദെ അന്ദ്രാജ്

പോർച്ചുഗീസ് കവിയും വിവർത്തകനുമായ ഹോസെ ഫോണ്ടിനാസ് എന്ന **യൂഷെനിയോ ദെ അന്ദ്രാജ്** പോർട്ടുഗലിലെ ഫ്യുന്താവോ എന്ന ഗ്രാമത്തിലാണ് ജനിച്ചത് (19 ജനു: 1923 – 13 ജൂൺ :2005). സമകാലീന പോർച്ചുഗീസ് സാഹിത്യത്തിൽ ഉന്നതമായ സ്ഥാനമാണ്  കവിയായ അന്ത്രാജിനുള്ളത്.ആദ്യത്തെ കവിതാസമാഹാരമായ *നാഴ്സിസസ്* 1940ൽ പുറത്തുവന്നു. തുടർന്ന് ഇരുപതിലധികം കവിതാഗ്രന്ഥങ്ങൾ  പ്രസിദ്ധീകരിച്ചു. സാഫോ, ലോർക, യാന്നിസ് റിറ്റ്സോസ് തുടങ്ങിയവരുടെ കൃതികൾ പോർച്ചുഗീസിലേക്ക് അന്ത്രാജ് പരിഭാഷപ്പെടുത്തിയിട്ടുമുണ്ട്.
## അവലംബം

## പുറംകണ്ണികൾ
*  Bio-Bibliografia de Eugénio de Andrade Fundação Eugénio de Andrade
*  Série de reportagens about Eugénio de Andrade Jornal O Público 
*  Poemas, biografia e multimédia de Eugénio de Andrade Escritas.org
*  Eugénio de Andrade  Fundação Eugénio de Andrade
*  José Fontinhas  Poetry International Web
*  Síntese didática sobre a poesia de Eugénio de Andrade Lusofonia.com
യൂബ കൗണ്ടി

**യൂബ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ഒരു കൗണ്ടിയാണ്. 2010 ലെ യു.എസ്. സെൻസസ് പ്രകാരം ഈ കൗണ്ടിയിലെ ആകെ ജനസംഖ്യ 72,155 ആയിരുന്നു. കൗണ്ടി സീറ്റ് മേരീസ്‍വില്ലെയിലാണ്. ഈ കൌണ്ടി കാലിഫോർണിയയിലെ മദ്ധ്യ താഴ്വരയിൽ ഫെതെർ നദിയോരത്താണ് സ്ഥിതി ചെയ്യുന്നത്.

## ചരിത്രം
1850 ൽ കാലിഫോർണിയയ്ക്കു സംസ്ഥാന പദവി ലഭിച്ച സമയത്തു രൂപം നൽകിയ കാലിഫോർണിയയിലെ യഥാർത്ഥ കൗണ്ടികളിലൊന്നാണ് യൂബ കൗണ്ടി. ഈ കൗണ്ടിയുടെ പ്രദേശങ്ങൾ 1851 ൽ പ്ലേസർ കൗണ്ടിയിലേയ്ക്കും 1851 ൽ നെവാഡ കൗണ്ടിയിലേയ്ക്കും 1852 ൽ സിയേറ കൗണ്ടിയിലേയ്ക്കും കൈമാറ്റം ചെയ്യപ്പെട്ടിരുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
യാന്നിസ് റിറ്റ്സോസ്

ഗ്രീക്ക് കവിയും രണ്ടാം ലോകായുദ്ധാനന്തരകാലത്തെ  ഗ്രീക്ക് പ്രതിരോധ മുന്നണിയുടെ സജീവപ്രവർത്തകനും ആയിരുന്നു**യാന്നിസ് റിറ്റ്സോസ്** (ജ: 1 മെയ് 1909 – 11 നവം: 1990).ഇടതുപാക്ഷാഭിമുഖ്യം പുലർത്തിയ റിറ്റ്സോസിന്റെ എപിറ്റാഫിയോസ് എന്ന കൃതി ഏറെ പ്രസിദ്ധമാണ്.
## പുറംകണ്ണികൾ
* Poetry translated into English
* Moonlight Sonata  (in Greek and English)
* Ritsos on poetryfoundation biography and poems translated into English
സൗര കലണ്ടർ

സൂര്യനു് ചുറ്റും പരിക്രമണം ചെയ്യുന്ന ഭൂമിയുടെ സ്ഥാനത്തെ ആധാരമാക്കി ദിവസം കണക്കാക്കുന്ന ഒരു കാലഗണനാരീതിയാണ് **സൗര കലണ്ടർ**. മറ്റൊരു വിധത്തിൽ പറഞ്ഞാൽ ഖഗോളത്തിലൂടെ സഞ്ചരിക്കുന്നതായി അനുഭവപ്പെടുന്ന സൂര്യന്റെ ആപേക്ഷിക സ്ഥാനം അടിസ്ഥാനമാക്കി ദിവസം കണക്കാക്കുന്ന കലണ്ടറാണിത്. വ്യാപകമായി ഉപയോഗിക്കുന്ന മറ്റൊരു കലണ്ടറായ  ചാന്ദ്ര കലണ്ടറിൽ ചന്ദ്രന്റെ വൃദ്ധി-ക്ഷയങ്ങളെ അടിസ്ഥാനമാക്കിയുള്ള ദിവസങ്ങളും അതുമായി ബന്ധപ്പെട്ട മാസങ്ങളും രേഖപ്പെടുത്തിയിരിക്കുന്നു. ഗ്രിഗോറിയൻ കലണ്ടർ ലോക വ്യാപകമായി അംഗീകരിക്കപ്പെട്ട ഒരു സൗര കലണ്ടറാണ്. കേരളത്തിൽ ഉപയോഗിച്ചുവരുന്ന കൊല്ലവർഷ കലണ്ടറും സൗര കലണ്ടറിന് ഒരു ഉദാഹരണമാണ്.

വർഗ്ഗം:ജ്യോതിശാസ്ത്രം
വർഗ്ഗം:കലണ്ടർ
മോണ്ടെറി കൗണ്ടി

**മോണ്ടെറി കൗണ്ടി**, അമേരിക്കൻ ഐക്യനാടുകളിലെ കാലിഫോർണിയാ സംസ്ഥാനത്തിൻറെ പസഫിക് തീരത്ത് സ്ഥിതിചെയ്യുന്ന ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ജനസംഖ്യ 415,057 ആയിരുന്നു. സലിനാസ് ആണ് കൗണ്ടി സീറ്റും ഏറ്റവും വലിയ നഗരവും.

## ചരിത്രം
1850 ൽ കാലിഫോർണിയയ്ക്കു സംസ്ഥാന പദവി ലഭിച്ച കാലത്തു രൂപീകരിക്കപ്പെട്ട കാലിഫോർണിയയുടെ ആദ്യകാല കൌണ്ടികളിലൊന്നാണ് മോണ്ടെറി കൌണ്ടി. ഈ കൗണ്ടിയുടെ ഭാഗങ്ങൾ 1874 ൽ സാൻ ബെനിറ്റോ കൗണ്ടിക്ക് കൈമാറ്റം ചെയ്യപ്പെട്ടിരുന്നു. ഒഹ്‍ലോൺ, സലിനാൻ, എസ്സെലെൻ തുടങ്ങിയ അമേരിക്കൻ ഇന്ത്യൻ ഗോത്രങ്ങളുടെ അധിവാസകേന്ദ്രമായിരുന്നു യഥാർത്ഥത്തിൽ ഈ പ്രദേശം. 

## അവലംബം

വർഗ്ഗം:കാലിഫോർണിയയിലെ കൗണ്ടികൾ
വൃദ്ധിക്ഷയം

ഭൂമിയിൽ നിന്നും വീക്ഷിക്കുമ്പോൾ, ചന്ദ്രന്റെ ദൃശ്യഭാഗത്തിൽ ക്രമമായുണ്ടാകുന്ന ഏറ്റക്കുറച്ചിലിനെയാണ് **വൃദ്ധിക്ഷയം** എന്ന് പറയുന്നത്. ഭൂമിയെ പ്രദക്ഷിണം ചെയ്യുന്ന സമയത്ത്, സൂര്യനെ അഭിമുഖീകരിക്കുന്ന ചന്ദ്രന്റെ പകുതി ഭാഗം പ്രകാശിതമാകും. ഭൂമിയിൽ നിന്ന് കാണാൻ കഴിയുന്ന ചന്ദ്രന്റെ പ്രകാശിത ഭാഗത്തിന്റെ വിവിധ രൂപങ്ങൾ ചന്ദ്രന്റെ വൃദ്ധിക്ഷയമായി അറിയപ്പെടുന്നു. 29.5 ദിവസത്തിൽ ഓരോ വൃദ്ധിക്ഷയ ഘട്ടവും ആവർത്തിക്കുന്നു.

ചന്ദ്രന്റെ ഒരേ ഭാഗമാണ് എല്ലായ്പ്പോഴും ഭൂമിയ്ക്ക് അഭിമുഖമായി വരുന്നത്, അതിനാൽ ചന്ദ്രോപരിതലത്തിന്റെ ഒരേ ഭാഗം തന്നെയാണ് വൃദ്ധിക്ഷയ സമയത്ത് വിവിധ ആകൃതിയിൽ കാണാൻ കഴിയുന്നത്. ചന്ദ്രൻ ഭൂമിയെ പരിക്രമണം ചെയ്തുകൊണ്ടിരിക്കുന്നതിനാൽ സൂര്യനും ഭൂമിയുമായുള്ള അതിന്റെ കോണളവ് മാറിക്കൊണ്ടിരിക്കുന്നു. അതിനാലാണ് എല്ലാ ദിവസവും വ്യത്യസ്തമായ ചന്ദ്രക്കല ദൃശ്യമാകുന്നത്.

## പക്ഷങ്ങൾ

ചന്ദ്രന്റെ പ്രകാശിതമായ പകുതി ഭൂമിക്ക് അഭിമിഖമായി വരുമ്പോൾ ചന്ദൻ പൂർണ്ണ വൃത്താകൃതിയിൽ കാണപ്പെടുന്നതിനെ പൗർണ്ണമി അഥവാ വെളുത്തവാവ് ​എന്ന് വിളിക്കുന്നു. മറ്റൊരു വിധത്തിൽ പറഞ്ഞാൽ സ്വയം പ്രകാശമില്ലാത്ത ചന്ദ്രൻ സൂര്യനിൽനിന്നും 180° അകലെ വരുമ്പോൾ ചന്ദ്രഗോളാർധം സമഗ്രമായി സൂര്യനഭിമുഖമായിത്തീരുകയും തന്മൂലം ഭൂമിയിലുള്ളവർക്ക് പൂർണമായ ചന്ദ്രപ്രകാശം ദൃശ്യമാവുകയും ചെയ്യുന്നു. ഇതാണ് പൗർണമി അഥവാ വെളുത്തവാവ്. ചന്ദ്രന്റെ പ്രകാശിതമല്ലാത്ത പകുതി ഭൂമിക്ക് അഭിമിഖമായി വരുമ്പോൾ ചന്ദനെ കാണാൻ കഴിയതെ വരുന്നു. ഇതിനെ അമാവാസി അഥവാ കറുത്തവാവ് ​എന്ന് വിളിക്കുന്നു. ഒരു അമാവാസി മുതൽ അടുത്ത പൗർണ്ണമി വരെയുള്ളതാണ് ഒരു വൃദ്ധിക്ഷയ ചക്രം.

ചന്ദ്രന്റെ ഒരു വൃദ്ധിക്ഷയ ചക്രത്തെ ശുക്ലപക്ഷം, കൃഷ്ണപക്ഷം എന്നിങ്ങനെ രണ്ട് പക്ഷങ്ങളായി തിരിച്ചിരിക്കുന്നു. 

### ശുക്ലപക്ഷം

അമാവാസിയിൽ നിന്നും പൗർണമിയിലേയ്ക്കുള്ള ഘട്ടമാണ് ശുക്ലപക്ഷം. ഈ സമയത്ത് ചന്ദ്രന്റെ ദൃശ്യഭാഗം കൂടി വരുന്നു.

### കൃഷ്ണപക്ഷം

പൗർണമിയിൽ നിന്നും അമാവാസിയിലേയ്ക്കുള്ള ഘട്ടമാണ് കൃഷ്ണപക്ഷം. ഈ സമയത്ത് ചന്ദ്രന്റെ ദൃശ്യഭാഗം കുറഞ്ഞ് വരുന്നു.

## വൃദ്ധിക്ഷയ ഘട്ടങ്ങൾ

thumb|right|200px|ചന്ദ്രൻ ഭൂമിയെ വലം‌വെക്കുമ്പോൾ ചന്ദ്രന്റെ പ്രകാശിതമായ ഭാഗത്തിൽ വരുന്ന വ്യതിയാനങ്ങളുടെ ചലച്ചിത്രം. ചന്ദ്രൻ ആന്ദോളനം ചെയ്യുന്നതുപോലെ തോന്നുന്നതിന് ലിബറേഷൻ എന്നാണ് പറയുക

വൃദ്ധിക്ഷയ സമയത്ത് എട്ട് പ്രധാന ഘട്ടങ്ങളിലൂടെ ചന്ദ്രൻ കടന്നുപോകുന്നു.

* അമാവാസി

* ശുക്ലപക്ഷപ്പിറ

* ശുക്ലപക്ഷ അർദ്ധചന്ദ്രൻ

* പൂർവ്വപൗർണമി

* പൗർണമി

* ഉത്തരപൗർണമി

* കൃഷ്ണപക്ഷ അർദ്ധചന്ദ്രൻ

* കൃഷ്ണപക്ഷപ്പിറ

## ഇതുംകൂടി കാണുക

* നിലാവ്
* പൗർണ്ണമി
* അമാവാസി
* ചാന്ദ്ര കലണ്ടർ

വർഗ്ഗം:ജ്യോതിശാസ്ത്രം
വർഗ്ഗം:ജ്യോതിശാസ്ത്ര പ്രതിഭാസങ്ങൾ
വർഗ്ഗം:ചന്ദ്രന്റെ വ്യതിയാനങ്ങൾ
കയോലിൻ

**കയോലിൻ** അഥവാ ഹൈഡ്രേറ്റഡ് അലുമിനിയം സിലിക്കേറ്റ് പ്രകൃതിദത്തമായ ചെറിയ തരിയുള്ള കളിമൺ ധാതുവാണ്. ഇവ ക്രിസ്റ്റൽ രൂപത്തിൽ കാണപ്പെടുന്നു. ആവർത്തിച്ചുള്ള അലുമിനിയം സിലിക്കാ നിരകൾ ഇതിന്റെ പ്രത്യേകതയാണ്. കാൽസ്യം, പൊട്ടാസ്യം, മഗ്നീഷ്യം എന്നീ ധാതുക്കൾ ഇതിൽ കാണപ്പെടുന്നുണ്ട്. ധാതുമണൽ എന്ന നിലയിൽ കയോലിനൈറ്റ് എന്നും ഇത് അറിയപ്പെടുന്നു. ചൈനാക്ലേ എന്നപേരിൽ വ്യാവസായികമേഖലയിൽ പ്രാധാന്യം ആർജ്ജിച്ച ഈ ധാതുവിന്റെ ഉയർന്ന തിളക്കവും അതാര്യതയും മറ്റു പ്രത്യേകതകളാണ്.

## അവലംബം
എൽ ഡോറാഡോ കൗണ്ടി

**എൽ ഡൊറാഡോ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം ഈ കൗണ്ടിയിലെ  ജനസംഖ്യ 181,058 ആയിരുന്നു. കൗണ്ടി സീറ്റ് പ്ലാസർവില്ലെയിലാണ്. സാക്രമെൻറോ-റോസ്‍വില്ലെ-ആർഡൻ-ആർക്കേഡ് CA മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശത്തിൻറെ ഭാഗമാണ് എൽ ഡോറാഡോ കൗണ്ടി. സിയേറ നെവാദയിലെ ചരിത്രപരമായ ഗോൾഡ് കൺട്രിയിലാണിതു നിലനിൽക്കുന്നത്. ഗ്രേറ്റർ സാക്രമെൻറോ ഈ മേഖലയിലേയ്ക്കു വ്യാപിപ്പിച്ചതിൻറെ ഫലമായി എൽ ഡോറാഡോ കൌണ്ടിയിലെ ജനസംഖ്യ വർദ്ധിച്ചിരുന്നു.

## ചരിത്രം
ഇന്നത്തെ എൽ ഡൊറാഡോ കൗണ്ടി സ്ഥിതിചെയ്യുന്ന പ്രദേശം ഒരിക്കൽ മൈഡു, വാഷോ, മിവോക്ക് എന്നീ തദ്ദേശീയ അമേരിക്കൻ ഇന്ത്യൻ വംശജരുടെ അധിവാസകേന്ദ്രമായിരുന്നു. കാലിഫോർണിയ ഗോൾഡ് റഷിനു പ്രചോദകമായ 1848 ലെ സ്വർണ്ണത്തിൻറെ ഉറവിടം കണ്ടുപിടിച്ചതിൻറെ പേരിൽ ശ്രദ്ധേയമായ പ്രദേശമായിരുന്നു ഇത്. 1850 ഫെബ്രുവരി 18 മുതൽ നിലവിൽ വന്ന കാലിഫോർണിയ സംസ്ഥാനത്തെ ആദ്യ 27 കൗണ്ടികളിൽ ഒന്നാണ് എൽ ഡോറോഡോ കൗണ്ടി (ഇന്ന് ആകെ കൌണ്ടികളുടെ എണ്ണം 58 ആയി ഉയർന്നിട്ടുണ്ട്).

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ഗ്ലെൻ കൗണ്ടി

**ഗ്ലെൻ കൗണ്ടി**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ ഒരു കൗണ്ടിയാണ്. 2010 ലെ യു.എസ്. സെൻസസ് പ്രകാരം ഈ കൌണ്ടിയിലെ ആകെ ജനസംഖ്യ 28,122 ആയിരുന്നു. കൌണ്ടിയുടെ മുഖ്യകാര്യാലയം വില്ലോസ് നഗരത്തിലാണ്. കാലിഫോർണിയ മദ്ധ്യ താഴ്വരയുടെ വടക്കുഭാഗത്തുള്ള സാക്രമെൻറോ താഴ്വരയിലാണ് ഇത് സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
പ്രാണികളുടെ പ്രത്യുത്പാദന വ്യവസ്ഥ

മിക്ക പ്രാണികളും ഒവിപാരിറ്റി വഴി പ്രത്യുത്പാദനം നടത്തുന്നു. മുട്ടയിടുക എന്നാണ് ഒവിപാരിറ്റി എന്നു പറയുന്നത്. മുട്ടകളൊരു ജോഡി അണ്ഡാശയങ്ങളിൽ ആണുണ്ടാകുന്നത്. ആണ് ബീജങ്ങൾ ഒന്നോ അതിലധികമോ വൃഷണങ്ങളിൽ ഉത്പാദിപ്പിക്കുന്നു. ബാഹ്യ പ്രത്യുത്പാദന അവയവം വഴി ഈ ബീജങ്ങൾ ഇണചേരുന്ന സമയത്ത് അണ്ഡവുമായി ചേരുന്നു. പെണ്ണിന്റെ ഉള്ളിൽ സ്പെർമാത്തീക്ക എന്ന ഭാഗത്ത് ബീജങ്ങൾ സൂക്ഷിക്കപ്പെടുന്നു. ബീജസങ്കലന സമയത്ത് അണ്ഡാശയക്കുഴലിലൂടെ സഞ്ചരിച്ച്, ബീജവുമായി സന്ധിച്ച് മിക്കപ്പോഴും ശരീരത്തിൽനിന്നും പുറത്തുപോകുന്നു. 

## ആന്തരഘടന

### Female
വലത്ത്‌|ലഘുചിത്രം|The female genitalia of Lepidoptera

## ഇതും കാണൂ
* Insect reproduction
* Telomere (insect morphology), a part of the insect reproductive system
* Reproductive system of crustaceans
* Reproductive system of arachnids

## അവലംബം
ശാസ്ത കൌണ്ടി

**ശാസ്ത കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തിൻറെ വടക്കൻ ഭാഗത്ത് സ്ഥിതി ചെയ്യുന്ന ഒരു കൗണ്ടിയാണ്. ഔദ്യോഗികമായി ഇത് 'കൗണ്ടി ഓഫ് ശാസ്ത' എന്നറിയപ്പെടുന്നു. 2010 ലെ യു.എസ്. സെൻസസ് പ്രകാരം ഈ കൗണ്ടിയിൽ 177,223 ആയിരുന്നു ജനസംഖ്യ. കൗണ്ടി സീറ്റ് റെഡ്ഡിംഗ് നഗരത്തിൽ സ്ഥിതിചെയ്യുന്നു. റെഡ്ഡിംഗ് കാലിഫോർണിയ മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ  ഉൾപ്പെടുന്നതാണ് ശാസ്ത കൗണ്ടി. സക്രാമെൻറോ താഴ്വരയുടെ വടക്കുഭാഗത്തുകൂടി ഈ കൌണ്ടിയുടെ പ്രദേശങ്ങൾ വ്യാപിച്ചു കിടക്കുന്നതു കൂടാതെ കാസ്കേഡ് മലനിരകളുടെ തെക്കൻ ഭാഗങ്ങളിലേക്ക് വ്യാപിച്ചുകിടക്കുന്ന ഭാഗങ്ങളും ശാസ്താ കൌണ്ടിയുടെ പരിധിയിൽ വരുന്നു. ശാസ്താ തടാകം, ലാസ്സൻ പീക്ക്, സൺഡയൽ ബ്രിഡ്ജ് എന്നിവയാണ് ശാസ്ത കൗണ്ടിയിലെ താല്പര്യമുണർത്തുന്ന ഘടകൾ.

## ചരിത്രം
കാലിഫോർണിയയ്ക്കു സംസ്ഥാന പദവി ലഭിച്ച 1850 ൽ രൂപീകരിക്കപ്പെട്ട  യഥാർത്ഥ കൗണ്ടികളിലൊന്നായിരുന്നു ശാസ്ത കൗണ്ടി. കൗണ്ടിയിലുൾപ്പെട്ടിരുന്ന പ്രദേശങ്ങളുടെ ചില ഭാഗങ്ങൾ 1852-ൽ സിസ്കിയു കൗണ്ടിയിലേയ്ക്കും 1856-ൽ തെഹാമ കൌണ്ടിയിലേയ്ക്കും യഥാക്രമം കൈമാറ്റം ചെയ്യുപ്പെട്ടു. കൌണ്ടിയുടെ പേരിനു നിദാനം സമീപത്തുള്ള ശാസ്താ പർവ്വതമാണ്. ഈ സ്ഥലത്ത് ഒരു കാലത്തു താമസിച്ചിരുന്ന ഒരു ഇന്ത്യൻ ഗോത്രമായ ശാസ്താ ജനതയുടെ പേരിനു തുല്യമായി ഇംഗ്ലീഷിൽ നിന്നും ഉത്ഭവിച്ചതാണിത്. കൌണ്ടി സ്ഥാപിതമായ സമയത്ത് നിലവിലുള്ള വിധത്തിൽ ഉപയോഗിക്കുന്നതു വരെ ഗോത്രത്തന്റെ പേര് പല വിധത്തിൽ പ്രയോഗിക്കപ്പെട്ടു. യഥാർത്ഥത്തിൽ ശാസ്താ കൊടുമുടി കൗണ്ടിക്കുള്ളിലായിരുന്നെങ്കിലും ഇപ്പോൾ സിസ്കിയു കൗണ്ടിയുടെ വടക്കുള്ള ഭാഗമാണ്. അതിൻറെ 14,179 അടി (4,322 മീറ്റർ) ഉയരമുള്ള കൊടുമുടി ശാസ്താ കൗണ്ടിയിലുടനീളം ദൃശ്യമാണ്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ അനുസരിച്ച് ഈ കൗണ്ടിയുടെ വിസ്താരം ഏകദേശം 3,847 ചതുരശ്ര മൈൽ (9,960 ചതുരശ്ര കിലോമീറ്റർ) ആണ്. ഇതിൽ 3,775 ചതുരശ്ര മൈൽ  (9,780 ചതരുശ്ര കിലോമീറ്റർ) പ്രദേശങ്ങൾ കര ഭൂമിയും ബാക്കി 72 ചതുരശ്ര മൈൽ (190 ചതുരശ്ര കിലോമീറ്റർ) പ്രദേശം, അതായത് 1.9 ശതമാനം ഭാഗം ജലം ഉൾപ്പെട്ടതാണ്. കൌണ്ടിയുടെ കിഴക്ക്, വടക്ക്, പടിഞ്ഞാറു ഭാഗങ്ങൾക്ക് പർവ്വതനിരകൾ അതിരിടുന്നു. പർവ്വതനിരകളി‍ൽനിന്നൊഴുകിയെത്തുന്ന സാക്രെമെൻറോ നദി, വടക്കോട്ടും കൌണ്ടിയുടെ മദ്ധ്യത്തിലൂടെയും ഒഴുകി തെക്കു ഭാഗത്തുള്ള സാക്രമെൻറോ താഴ്വരയിലേയ്ക്ക് ഒഴുകുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സാക്രമെൻറോ താഴ്‌വര

**സാക്രമെൻറോ താഴ്വര** അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സാക്രമെൻറൊ നദിയിലെ സാക്രമെൻറോ-സാൻ ജോയക്വിൻ നദി ഡെൽറ്റയിൽ കാണുന്ന മധ്യതാഴ്വര പ്രദേശമാണ്. വടക്കൻ കാലിഫോർണിയയിലെ പത്ത് കൗണ്ടികളിലായി ഈ താഴ്വര വ്യാപിച്ചുകിടക്കുന്നു. സാക്രമെൻറോ താഴ്വരയുടെ കൂടുതൽ പ്രദേശങ്ങളും ഗ്രാമങ്ങളാണ് എന്നാൽ കൂടുതൽ നഗരങ്ങളുമുണ്ട്. അതിൽ പ്രധാനമാണ് സംസ്ഥാന തലസ്ഥാന നഗരമായ സാക്രമെൻറോ

## ഭൂമിശാസ്ത്രം
സാക്രമെൻറോ നദിയും അതിന്റെ പോഷകനദികളും ചേർന്ന് സാക്രമെൻറോ താഴ്വരയിൽ ഭൂമിശാസ്ത്രപരമായി വലിയ പങ്കു നിർവ്വഹിക്കുന്നുണ്ട്. വിവിധതരം മലനിരകളുടെ ഉയർച്ച-താഴ്ച (നോർത്തേൺ കോസ്റ്റ് റെയ്ഞ്ചസ്, താഴ്വരയുടെ പടിഞ്ഞാറ് ഭാഗത്തേയ്ക്കും, തെക്ക് സിസ്ക്യൂ മലനിരകൾ, താഴ്വരയുടെ വടക്ക് ഭാഗത്തേയ്ക്കും, വടക്ക് സിയേറ നെവദ, താഴ്വരയുടെ കിഴക്ക് ഭാഗത്തേയ്ക്കും കിടക്കുന്നു.) എന്നിവയനുസരിച്ചാണ് താഴ്വരയുടെ ഘടന. നദികളിൽ വലിയ അണക്കെട്ടുകൾ നിർമ്മിച്ച് ജലസേചനത്തിനായി തിരിച്ചു വിട്ടിട്ടുണ്ട്. ഈ ജലം കൃഷിയ്ക്കും, വ്യവസായങ്ങൾക്കും വീട്ടാവശ്യങ്ങൾക്കും, പുനഃനിർമ്മാണ പ്രവർത്തനങ്ങൾക്കും പ്രയോജനപ്പെടുന്നു.

സാക്രമെൻറോ താഴ്വരയിൽ പ്രാഥമികമായി പരന്ന പുൽപ്രദേശങ്ങൾ കാണപ്പെടുന്നു. യൂറോപ്യൻ പൂർവ്വികർ ഈ താഴ്വരയിൽ അധിവാസത്തിനെത്തുന്നതുവരെ ഇവിടെ വനപ്രദേശമായിരുന്നു. കാലിഫോർണിയ ഗോൾഡ് റഷിന്റെ വരവോടുകൂടി ഈ താഴ്വര അമേരിക്കൻ അധിനിവേശപ്രദേശമായി മാറി. കുന്നടിവാരത്തിൽ തെക്കെമൂലയിൽ ശാസ്ത ലേക്ക് സിറ്റി സ്ഥിതിചെയ്യുന്നു. ഇവിടെ ധാരാളം അറിയപ്പെടുന്ന താഴ്വരക്കുന്നുകളിൽ തെക്ക് മൂലയ്ക്കരികിൽ തെഹാമ-ഗ്ലെൻ കൗണ്ടി ലൈൻ തുടങ്ങുന്നു. അവിടെയുള്ള കുറച്ചുകുന്നുകളിൽ റെഡ് ബ്ലഫും സ്ഥിതിചെയ്യുന്നു.

സാക്രമെൻറോ താഴ്വരയിലെ എടുത്തുകാണിക്കുന്ന ഭൂമിശാസ്ത്രപരമായ സവിശേഷതയാണ് സട്ടർബട്ടെസ്. കത്തിതീർന്ന അഗ്നിപർവ്വതങ്ങളുടെ അവശിഷ്ടത്തിന്റെ അടിസ്ഥാനത്തിൽ ഇതിനെ വിഭജിച്ചിരിക്കുന്നു. സാക്രമെൻറോയുടെ 44 മൈൽ വടക്ക് യുബ നഗരത്തിനു പുറത്ത് ഇവ സ്ഥിതിചെയ്യുന്നു.

## അവലംബം

## പുറത്തേയ്ക്കുള്ള കണ്ണികൾ
*Diseño del Valle de Sacramento : Calif. at The Bancroft Library

വർഗ്ഗം:കാലിഫോർണിയയുടെ ഭൂമിശാസ്ത്രം
പരവനടുക്കം

thumb|right|200px|പരവനടുക്കം ഗ്രാമം

കാസർഗോഡ് ജില്ലയിലെ ഒരു ഗ്രാമമായ ചെമ്മനാട് ഗ്രാമത്തിെലെ ഒരു സ്ഥലമാണ് **പരവനടുക്കം**. ചെമ്മനാട് പഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഹംബോൾട്ട് കൗണ്ടി

**ഹംബോൾട്ട് കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ഒരു കൗണ്ടിയാണ്. 2010 ലെ യു.എസ്. സെൻസസ് പ്രകാരമുള്ള ഈ  കൗണ്ടിയിലെ ജനസംഖ്യ 134,623 ആയിരുന്നു. യുറേക്ക നഗരത്തിലാണ് കൗണ്ടി സീറ്റ്. ഹംബോൾട്ട് കൗണ്ടിയിൽ യുറീക്കാ-ആർക്കാറ്റ-ഫോർച്ചുണ, CA മൈക്രോപ്രൊലിറ്റൻ സ്റ്റാറ്റിസ്റ്റിക്കൽ ഏരിയ ഉൾപ്പെടുന്നു. ഇതു സ്ഥിതിചെയ്യുന്നത് ദൂരെ വടക്കൻ തീരത്ത് സാൻ ഫ്രാൻസിസ്കോയ്ക്ക് ഏകദേശം 270 മൈൽ വടക്കു ദിശയിലാണ്. ഈ കൗണ്ടിയിലെ പ്രാഥമിക ജനസംഖ്യാ കേന്ദ്രങ്ങൾ യൂറേക്കാ നഗരത്തിലാണ്. കാലിഫോർണിയയിലെ റെഡ്‍വുഡ്സ് കോളജിൻറെ പ്രധാന കാമ്പസ്, അർക്കാറ്റയിലെ ചെറിയ കോളജ് ടൌൺ, ഹംബോൾട്ട് സ്റ്റേറ്റ് യൂണിവേഴ്സിറ്റി എന്നിവ കാലിഫോർണിയയിലെ രണ്ടാമത്തെ പ്രകൃതിദത്ത ഉൾക്കടലായ ഹുംബോൾട്ട് ഉൾക്കടലിനു സമീപസ്ഥമായി സ്ഥിതി ചെയ്യുന്നു. ഇവിടെയുള്ള പട്ടണങ്ങളും നഗരങ്ങളും വിക്ടോറിയൻ വാസ്തുവിദ്യയുടെ ഉത്തമോദാഹരണങ്ങളായ നൂറുകണക്കിന്  കെട്ടിടങ്ങൾക്കു പ്രശസ്തമാണ്.

## ചരിത്രം
ഇപ്പോൾ ഹംബോൾട്ട് കൗണ്ടി എന്നറിയപ്പെടുന്ന ഈ പ്രദേശത്തെ യഥാർത്ഥ നിവാസികൾ; വൈയോട്ട്, യൂറോക്ക്, ഹൂപ്പ, കരുക്ക്, ചിലുല, വിൽക്കുട്ട് എന്നിങ്ങനെയുള്ള അമേരിക്കൻ ഇന്ത്യൻ വംശജരും വൈലാക്കി, മാട്ടോലിയാൻഡ് നോൻഗാറ്റിൽ തുടങ്ങിയ ഈൽ റിവർ അത്തബാസ്ക്കൻ ജനങ്ങളുമായിരുന്നു. ആൻഡ്രേസ് ഡി ഉർദാനേറ്റ, കേപ്പ് മെൻഡോസിനോയ്ക്ക് സമീപമുള്ള തീരപ്രദേശവും തുടർന്ന് തെക്കൻ തീരത്തുള്ള അകാപുൽക്കോയും 1565 ൽ കണ്ടെത്തി.1565 കളിൽ  സ്പാനിഷ് വ്യാപാരികൾ "മനില ഗാലിയൺസ്" എന്നറിയപ്പെട്ടെ സ്പാനിഷ് വ്യാപാരക്കപ്പലുകളുമായി ഫിലിപ്പൈൻസിൽനിന്നുള്ള യാത്രാമദ്ധ്യേ കാലിഫോർണിയയിൽ അവിചാരിതമായ സന്ദർശനങ്ങൾ നടത്തിയിരുന്നു. ഹംബോൾട്ട് കൌണ്ടി 1853 ൽ ട്രിനിറ്റി കൌണ്ടിയുടെ ഭാഗങ്ങൾ അടർത്തിടെയെടുത്തു രൂപീകൃതമായി. രേഖപ്പെടുത്തപ്പെട്ട ആദ്യ യൂറോപ്യൻ വംശജരുടെ ഈ മേഖലയിലേയ്ക്കുള്ള സന്ദർശനം 1775 ൽ ട്രിനിഡാഡിൽ എത്തിയ സ്പെയിൻകാരുടേതാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
കിങ്സ് കൗണ്ടി

**കിങ്സ് കൗണ്ടി**, അമേരിക്കൻ ഐക്യനാടുകളിലെ കാലിഫോർണിയയിലെ ഒരു കൗണ്ടിയാണ്. 2010 ലെ സെൻസസിൽ ഈ കൗണ്ടിയിലെ  ജനസംഖ്യ 152,982 ആയിരുന്നു. കാലിഫോർണിയ ഡിപ്പാർട്ട്മെൻറ് ഓഫ് ഫിനാൻസ് 2017 ജനുവരി ഒന്നിന് ഈ കൌണ്ടിയിലെ നിലവിലുള്ള ജനസംഖ്യ 149,537 ആയി കണക്കാക്കിയിരുന്നു. കൗണ്ടി സീറ്റ് ഹാൻഫോർഡ് നഗരത്തിലാണ്. സി.എൻ. മെട്രോപോളിറ്റൻ സ്റ്റാറ്റിസ്റ്റിക്കൽ പ്രദേശമായ ഹാൻഫോർഡ്-കോർകോൺ ഉൾപ്പെടുന്ന കിക്സ് കൗണ്ടിയിൽ വിസാല-പോർട്ടർവില്ലെ-ഹാൻഫോർഡ്, സി.എ.ഇ സംയുക്ത സ്ഥിതിവിവര കണക്കുകൾ ഉൾക്കൊള്ളുന്നു. ഒരു സമ്പന്ന ഒരു കാർഷിക മേഖലയായ സാൻ ജോവാക്വൻ താഴ്വരയിലാണ് ഈ കൌണ്ടി സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സട്ടർബട്ടെസ്

**സട്ടർ ബട്ടെസ്**  (Maidu: *Histum Yani* or *Esto Yamani*, Wintun: *Olonai-Tol*) ചെറിയ ഗോളാകൃതിയിലുള്ള സങ്കീർണ്ണമായ ദ്രവിച്ച അഗ്നിപർവ്വത ലാവ കൂമ്പാരമാണ്. അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സറ്റെർ കൗണ്ടിയിലെ സാക്രമെൻറോ താഴ്വരയിലെ പരന്നു നിരപ്പായ പ്രദേശത്ത് ഉയർന്നുവരുന്ന ഒറ്റപ്പെട്ട ചെറുകുന്നുകളുടെ രൂപത്തിലാണ് (ബട്ടെസ്) ഇത് കാണപ്പെടുന്നത്. കാലിഫോർണിയ സംസ്ഥാനത്തെ മധ്യതാഴ്വരയുടെ വടക്കുഭാഗത്തുള്ള യുബനഗരത്തിനു പുറത്താണിത് സ്ഥിതിചെയ്യുന്നത്.

ലോകത്തിലെ ചെറിയ മലയടുക്കുകളായി ഇതിനെ സൂചിപ്പിച്ചിരിക്കുന്നു. സൗത്ത് ബട്ടെയുടെ ഉച്ചിയിൽ (2122+ അടി) സട്ടർ ബട്ടെസ് സ്ഥിതിചെയ്യുന്നു. ഈ ഉച്ചിസ്ഥാനത്താണ് സറ്റെർ കൗണ്ടി സ്ഥിതിചെയ്യുന്നത്. മലയടിവാരത്തിൽ ചെറിയ പട്ടണമായ സറ്റെർ നഗരം സ്ഥിതിചെയ്യുന്നു. പട്ടണത്തിനും ബട്ടെസിനും  നാമകരണം ചെയ്തത് ജോൺ സട്ടർ ആണ്. അദ്ദേഹം മെക്സിക്കൻ ഗവൺമെന്റിൽ നിന്നും ഈ പ്രദേശത്തിനു വേണ്ടി ഒരു വലിയ ലാൻഡ് ഗ്രാൻഡ് സ്വീകരിക്കുകയുണ്ടായി.

## ചിത്രശാല

File:Sutter Buttes2.jpg|Sutter Buttes, 2006
File:SutterButtesJohnFremontMonument.JPG|A monument at the base of the mountains indicating that John C. Fremont camped near here
File:SutterButesFremontMemorialInscription.JPG|A close up of the inscription on the memorial.


## അവലംബം

* 
* 
* C. Michael Hogan. 2009. ''Yellow Mariposa Lily: Calochortus luteus'', GlobalTwitcher.com, ed. N. Stromberg
* 
* 
## External links
* 
* 
* 

വർഗ്ഗം:കാലിഫോർണിയയുടെ ഭൂമിശാസ്ത്രം
ബട്ട് കൗണ്ടി, കാലിഫോർണിയ

**ബട്ട് കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ്. 2010 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 220,000 ആയിരുന്നു. കൗണ്ടി സീറ്റ് ഓറോവില്ലെയിലാണ്. ബട്ട് കൌണ്ടിയിൽ ചിക്കോ, CA മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയ ഉൾക്കൊള്ളുന്നു. ഇത് സാക്രമെൻറോ മദ്ധ്യ താഴ്‍വരയിൽ സംസ്ഥാന തലസ്ഥാനമായ സാക്രമെൻറോയ്ക്ക് വടക്കു ഭാഗത്തായിട്ടാണ് സ്ഥിതിചെയ്യുന്നത്. ബട്ട് കൗണ്ടി "പ്രകൃതി സമ്പത്തിൻറേയും സൗന്ദര്യത്തിൻറേയും നാട്" എന്നാണ് അറിയപ്പെടുന്നത്. ഈ കൌണ്ടിയിലെ ജലത്തിൻറെ ആവശ്യങ്ങൾ നിർവ്വഹിക്കപ്പെടുന്നത് ഫെതർ, സാക്രമെൻറോ നദികളിൽനിന്നാണ്. ബട്ട് ക്രീക്, ബിഗ് ചീകോ ക്രീക്ക് തുടങ്ങിയവ കൂടുതലായുള്ള വറ്റാത്ത അരുവികളും ഇവ സാക്രമെൻറോ നദിയുടെ പോഷകനദികളുമാണ്. കൗണ്ടിയിൽ കാലിഫോർണിയ സ്റ്റേറ്റ് യൂണിവേഴ്സിറ്റി- ചിക്കോ, ബട്ട് കോളജ് എന്നിവയും സ്ഥിതിചെയ്യുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
സിയേറ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് **സിയേറ കൗണ്ടി**. 2010-ലെ അമേരിക്കൻ ഐക്യനാടുകളിലെ സെൻസസ് രേഖകൾ പ്രകാരം, ഈ കൗണ്ടിയിലെ ജനസംഖ്യ 3,240 ആണ്. ഇത്‍ കാലിഫോർണിയയിലെ രണ്ടാമത്തെ ഏറ്റവും ജനസംഖ്യാ കുറവുള്ള കൗണ്ടിയാണ്. ഡൗണിവില്ലെ ആണ് കൗണ്ടി സീറ്റും ആകെയുള്ള ഏകീകൃത നഗരം ലോയൽട്ടണും ആണ്. ഈ കൌണ്ടി, സിയേറ നെവാദ പർവ്വതനിരകളി‍ൽ സ്ഥിതിചെയ്യുന്ന ഈ കൌണ്ടി സാക്രമെൻറോ നഗരത്തിൻ വടക്കു കിഴക്കായി നെവാദ സംസ്ഥാനത്തിൻറെ അതിർത്തിയിലാണ് നിലനിൽക്കുന്നത്.

## ചരിത്രം
1852 ൽ യൂബ കൗണ്ടിയുടെ ഭാഗങ്ങളിൽ നിന്നാണ് സിയേറ കൗണ്ടി രൂപവത്കരിച്ചത്.കൗണ്ടിയുടെ സിയേറ എന്ന പേരിൻറെ ഉത്ഭവം  സിയേറ നെവാദ മലനിരകളിൽ നിന്നാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ടുണീഷ്യൻ സിനിമ

ആഫ്രിക്കൻ വൻ‌കരയിലെ ഒരു അറബ് രാജ്യമായ ടുണീഷ്യയുടെ സിനിമാ വ്യവസായത്തെ **ടുണീഷ്യൻ സിനിമ** സൂചിപ്പിക്കുന്നു.

## ചരിത്രം
1896 മുതൽ ടുണീഷ്യയിലെ തെരുവുകളിൽ ലൂമിയേ സഹോദരന്മാർ അനിമേറ്റഡ് സിനിമകൾ കാണിക്കാൻ തുടങ്ങിയപ്പോൾ മുതൽ ടുണീഷ്യയിലെ സിനിമ പ്രവർത്തനങ്ങളുടെ ആരംഭമായി. 

1919-ൽ, നോർത്ത് ആഫ്രിക്കൻ ഭൂഖണ്ഡത്തിൽ നിർമ്മിച്ച ആദ്യത്തെ ഫീച്ചർ ചലച്ചിത്രം ഫൈവ് ഡൂമെഡ് ജെന്റിൽമെൻ ചിത്രീകരിച്ചത് ടുണീഷ്യയിൽ ആണ്. ലുയിഡ്സ്-മൊറാട്, പിയറേ റെനിയർ എന്നിവരായിരുന്നു ഈ സിനിമയുടെ സംവിധായകർ. 1924-ൽ, സമാമാ-ചിക്ലി, ദ ഗേൾ ഫ്രം കാർത്തേജ് സംവിധാനം ചെയ്തു. അങ്ങനെ സമാമാ-ചിക്ലി വടക്കൻ ആഫ്രിക്കൻ ഭൂഖണ്ഡത്തിലെ ആദ്യത്തെ നാടകാത്മക ചലച്ചിത്രസംവിധായകരിൽ ഒരാളായി. 1966-ൽ ടുണീഷ്യൻ ചലച്ചിത്രം അൽ ഫജർ (ദി ഡൗൺ) ഒമർ ഖലിഫി സംവിധാനം ചെയ്തു. 1966 മുതൽ നടക്കുന്ന കാർത്തേജ് ഫിലിം ഫെസ്റ്റിവലിനും ടുണീഷ്യ ആതിഥ്യമരുളുന്നു. അറബ്, ആഫ്രിക്കൻ രാജ്യങ്ങളിൽ നിന്നുള്ള ചലച്ചിത്രങ്ങൾക്കാണ് ഈ ഫെസ്റ്റിവൽ മുൻഗണന നൽകുന്നത്. ആഫ്രിക്കൻ ഭൂഖണ്ഡത്തിന്റെയും അറബ് വേൾഡിന്റെയും ഏറ്റവും പഴക്കമുള്ള ചലച്ചിത്രമേളയാണിത്.

## അക്കാഡമി അവാർഡ് നാമനിർദ്ദേശങ്ങൾ
1995 മുതൽ മികച്ച വിദേശ ഭാഷാ ചിത്രത്തിനുള്ള അക്കാദമി അവാർഡുകൾ ടുണീഷ്യ നൽകി വരുന്നു. അമേരിക്കൻ ഐക്യനാടുകളിലെ അക്കാദമി ഓഫ് മോഷൻ പിക്ചർ ആർട്സ് ആൻറ് സയൻസസ് ആണ് ഈ പുരസ്കാരം നൽകുന്നത്. 2009-ൽ, രണ്ട് ടുണീഷ്യൻ ചിത്രങ്ങൾ മികച്ച വിദേശ ഭാഷാ ചിത്രത്തിനുള്ള അക്കാദമി അവാർഡിനായി ശുപാർശ ചെയ്യപ്പെട്ടിട്ടുണ്ട്.

## ഇതും കാണുക
* Cinema of the world

## അവലംബം

## കൂടുതൽ വിവരങ്ങൾ
*  Robert Lang, *New Tunisian Cinema: Allegories of Resistance*, Columbia University Press, 2014, 978-0-231-16507-5
*  Florence Martin, "Cinema and State in Tunisia" in: Josef Gugler (ed.) *Film in the Middle East and North Africa: Creative Dissidence*, University of Texas Press and American University in Cairo Press, 2011, 978-0-292-72327-6, 978-9-774-16424-8, pp 271-283

വർഗ്ഗം:ടുണീഷ്യ
വർഗ്ഗം:ചലച്ചിത്രം
വർഗ്ഗം:ടുണീഷ്യൻ ചലച്ചിത്രങ്ങൾ
സാക്രമെൻറോ കൗണ്ടി

**സാക്രമെൻറോ കൗണ്ടി**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ്. 2010 ലെ അമേരിക്കൻ ഐക്യനാടുകളിലെ കനേഷുമാരി കണക്കുകളനുസരിച്ച് ഈ  കൗണ്ടിയിലെ ആകെ ജനസംഖ്യ 1,418,788 ആയിരുന്നു. 1854 മുതൽ കാലിഫോർണിയയുടെ തലസ്ഥാന നഗരമായി തുടരുന്ന സാക്രമെൻറോ നഗരമാണ് ഇതിൻറെ കൗണ്ടി സീറ്റ്. ഗോൾഡൻ കൺട്രിയിൽ മദ്ധ്യ താഴ്വരയുടെ വടക്കൻ ഭാഗത്ത് ഏകദേശം 994 ചതുരശ്ര മൈൽ (2,570 ചതുരശ്ര കിലോമീറ്റർ) പ്രദേശത്തായി ഈ കൌണ്ടി വ്യാപിച്ചുകിടക്കുന്നു. സൂയിസൺ ഉൾക്കടൽ ഉൾപ്പെടെ, സാക്രമെൻറോ നദിയ്ക്കും സാൻ ജോവാക്വൻ നദിയ്ക്കും ഇടയിലുള്ള താഴ്ന്ന അഴിമുഖ പ്രദേശത്തു നിന്നു തുടങ്ങി സംസ്ഥാന തലസ്ഥാനത്തിന് അപ്പുറത്തേയ്ക്ക് വടക്കൻ ദിശയിൽ ഏകദേശം 10 മൈൽ (16 കിലോമീറ്റർ) ദൂരേയ്ക്കും കിഴക്കോട്ട് സിയേറ നെവാദ മലനിരകളുടെ താഴ്വാരത്തിലേക്കുവരെ ഈ കൌണ്ടി വ്യാപിച്ചുകിടക്കുന്നു. സക്രാമെൻറോ കൗണ്ടിയിലെ ഏറ്റവും തെക്കുള്ള ഭാഗത്തിന് സാൻ ഫ്രാൻസിസ്കോ ഉൾക്കടലിലേയ്ക്കു നേരിട്ട് പ്രവേശനമുണ്ട്.

## ചരിത്രം
1850 ൽ കാലിഫോർണിയയ്ക്കു സംസ്ഥാന പദവി ലഭിച്ച വേളയിൽ രൂപീകരിക്കപ്പട്ട യഥാർത്ഥ കൗണ്ടികളിൽ ഒന്നായിരുന്നു സക്രാമെൻറോ കൗണ്ടി. ഈ കൌണ്ടിയുടെ പടിഞ്ഞാറൻ അതിർത്തിയായി നിലനിൽക്കുന്ന സക്രാമെൻറോ നദിയാണ് ഈ പ്രദേശത്തിന് പേരു ലഭിക്കാൻ കാരണമായത്.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ കൗണ്ടിയുടെ വിസ്തൃതി ഏകദേശം 994 ചതുരശ്ര മൈൽ (2,570 ചതുരശ്ര കിലോമീറ്റർ) ആണ്. ഇതിൽ 965 ചതുരശ്ര മൈൽ (2,500 ചതുരശ്ര കിലോമീറ്റർ) പ്രദേശം കര ഭൂമിയും ബാക്കി 29 ചതുരശ്ര മൈൽ (75 ചതുരശ്ര കിലോമീറ്റർ) അതായത് 3.0 ശതമാനം പ്രദേശം ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ചന്ദ്രക്കാരൻ മാവ്

ലഘുചിത്രം|Chandrakaran mango
ആലപ്പുഴ ജില്ലയുടെ വടക്കൻ ഭാഗങ്ങളിലും എറണാകുളം, തൃശൂർ ജില്കളുടെ തെക്കുഭാഗങ്ങളിലും പ്രധാനമായും കാണപ്പെടുന്ന ഒരു മാവിനമാണ് **ചന്ദ്രക്കാരൻ മാവ്.**.
## പ്രത്യേകതകൾ
മാമ്പഴം തീരെ ചെറുതും ഇരുണ്ടതുമാണ്. ഫലം പഴുത്തുകഴിഞ്ഞാലും തൊലിക്ക് വലിയ നിറമാറ്റം ഉണ്ടാകുന്നില്ല. ഹൃദ്യമായ ഗന്ധത്തിനു പുറമേ ചാറുള്ള ഫലമാണിത്. അകക്കാമ്പിനു ചുവപ്പു കലർന്ന മഞ്ഞനിറമാണ്.
## അവലംബം

വർഗ്ഗം:ഫലവൃക്ഷങ്ങൾ